qundao/data-zh-poetry huggingface dataset:
送丘子正以能书入都并呈徐容斋阎靖轩卢处道集贤翰林三学士
作者：方回
朝代：元
体裁：古风

君不见古来九关虎豹守，入仕艰难无不有。兴能一札秋槐黄，芒鞋布裙天下走。攀援龙鳞万万手，咳唾骊珠万万口。蓬莱无路弱水隔，七上十上空白首。邂逅登名岂不偶，选坑沉沦十八九。光范三书徒尔忙，子公一纸焉所取。书生身体纵著翅，飞声未办廷臣右。还知气至天地春，花者必花柳必柳。中庸末章八引诗，三诗首言士所为。衣锦尚絅潜虽伏，屋漏不高天听卑。至隐至微至显见，鬼神森列何可欺。斗间有气射古剑，石上无根生瑞芝。快雨乍晴虹霓起，蛰虫欲振雷霆驰。静中根本动中发，闇处精神明处知。禊帖昔秘永禅师，不过纸上王羲之。御史萧翼百计取，公等乃有胸中奇。胸中奇者五色笔，可以补天可活国。宗彝作绘衮作火，可但能书梵王译。此之所宝玉非石，求而不藏卞和泣。良贾韫椟什其袭，藏而不求价倍百。公等翰墨今第一，谁云识字不得力。借径文艺以致身，勋名政要无心得。九万里迅扶摇风，今日朝廷贞观同。联翩房杜肩王魏，试代常何草封事。
送丘正之海盐州教授二首
作者：方回
朝代：元

而立年前髭未长，金台早已擅名场。法书笔下蛟龙□，□句胸中锦绣肠。斧藻一州专学校，枌榆卜舍近家乡。□□讲道相传授，不在槐花举子忙。去年七月朔风潮，倒海排山蜃鳄骄。亭□□□□□□，□宫未必尽飘飖。随宜补葺灯窗破，循序扶持粟廪□。□友一心研义理，浙乡风俗未萧条。
送丘正之海盐州教授二首·其一
作者：方回
朝代：元
体裁：七言律诗

而立年前髭未长，金台早已擅名场。法书笔下蛟龙□，□句胸中锦绣肠。斧藻一州专学校，枌榆卜舍近家乡。□□讲道相传授，不在槐花举子忙。
送丘正之海盐州教授二首·其二
作者：方回
朝代：元
体裁：七言律诗

去年七月朔风潮，倒海排山蜃鳄骄。亭□□□□□□，□宫未必尽飘飖。随宜补葺灯窗破，循序扶持粟廪□。□友一心研义理，浙乡风俗未萧条。
送严陵汪学正巽元并寄赵宾旸
作者：方回
朝代：元
体裁：五言律诗

子去桐江路，诸生迓水滨。为言前郡守，独忆老诗人。揖拜衣冠古，歌游栋宇新。故吾谁见念，辛苦战场尘。
送临安洪行之次鲜于伯几韵
作者：方回
朝代：元
体裁：古风

丈夫志四方，出户无万里。焉能缩如蜗，郁郁久居此。于思今子骏，落笔甫友美。衮褒一字难，何独赏之子。勿谓貌甚尪，力可拔象齿。隘哉招海柳，讵识子路喜。橄榄政复苦，异彼道傍李。岂其谏涂开，可口不见纪。峨峨黄金台，梯飙凌太紫。大川楫方舟，明堂栋文梓。新丰马周足，斗酒可以洗。
送仇仁近持山村图求屋赀
作者：方回
朝代：元
体裁：五言排律

浪多年二十，是事弗如之。老我初登第，闻君早解诗。风霜悬齿颊，锦绣簇肝脾。才是通漫刺，谁非献屈卮。贵人遗世患，寒士扼时危。道泰官犹冷，身穷气未衰。虽无间屋妾，已有肯堂儿。村拟茅斋卜，山将画卷随。贺成良匪易，裒益复奚疑。岁稔田收倍，秋凉渚汎宜。定应争倒屣，不惜共捐赀。千斛归舟驶，梁文想预为。
送凌应兰玉传诗序
作者：方回
朝代：元

壬戌同先祖，登名四十年。吾衰逃世网，子学绍家传。好作声名计，姑随仕宦缘。王奇有故事，即见旅朝贤。保举甘年进，何妨缓致身。暂时刀笔吏，他日腹心臣。□□全相似，唐诗更逼真。多能乃畏谨，谁不与斯人。
送凌应兰玉传诗序·其一
作者：方回
朝代：元
体裁：五言律诗

壬戌同先祖，登名四十年。吾衰逃世网，子学绍家传。好作声名计，姑随仕宦缘。王奇有故事，即见旅朝贤。
送凌应兰玉传诗序·其二
作者：方回
朝代：元
体裁：五言律诗

保举甘年进，何妨缓致身。暂时刀笔吏，他日腹心臣。□□全相似，唐诗更逼真。多能乃畏谨，谁不与斯人。
送刘仲鼎浏阳教四首
作者：方回
朝代：元

□□今名郡，刘公昔硕师。山留黄帝跸，水绕紫阳祠。遣□□□足，陈言讲说疲。□曾参到否，未有四书时。□向湖南去，衡湘剩□□。泪凝斑竹恨，骨冷葬鱼悲。学□循常式，师生整旧规。□轩何故道，无所为而为。浏阳吾未到，畴昔到长沙。文定诸胡子，宣公故相□。□□□已化，心皎月无瑕。□□寻方册，灯昏眼易花。□□湘江洁，名应岳麓齐。扁舟先浙左，匹马次江西。眼可□今大，诗须到处题。世人无陆学，一笑过金溪。
送刘仲鼎浏阳教四首·其一
作者：方回
朝代：元
体裁：古风

□□今名郡，刘公昔硕师。山留黄帝跸，水绕紫阳祠。遣□□□足，陈言讲说疲。□曾参到否，未有四书时。
送刘仲鼎浏阳教四首·其三
作者：方回
朝代：元
体裁：古风

浏阳吾未到，畴昔到长沙。文定诸胡子，宣公故相□。□□□已化，心皎月无瑕。□□寻方册，灯昏眼易花。
送刘仲鼎浏阳教四首·其二
作者：方回
朝代：元
体裁：古风

□向湖南去，衡湘剩□□。泪凝斑竹恨，骨冷葬鱼悲。学□循常式，师生整旧规。□轩何故道，无所为而为。
送刘仲鼎浏阳教四首·其四
作者：方回
朝代：元
体裁：古风

□□湘江洁，名应岳麓齐。扁舟先浙左，匹马次江西。眼可□今大，诗须到处题。世人无陆学，一笑过金溪。
送刘元鼎
作者：方回
朝代：元
体裁：五言律诗

高密非逢世，才堪学掾为。稍容请禄米，聊复隐书帷。要路终多险，清官未觉卑。莼丝春正美，早寄鉴湖诗。
送刘叔有还古鼎
作者：方回
朝代：元

我尝飞过洞庭湖，但有青天地欲无。出峡蜀人趋鼎澧，溯江荆阃救巴渝。飘零诗酒全如梦，流落兵戈剩此躯。今日升平归去好，汎洲应有橘千株。题诗曾到古桃川，回首惊嗟四十年。画省郎官领宾客，白须道士似神仙。合城围解江流沸，鄂渚兵豗广徼穿。此处与公已相识，时筹前事一茫然。
送刘叔有还古鼎·其一
作者：方回
朝代：元
体裁：七言律诗

我尝飞过洞庭湖，但有青天地欲无。出峡蜀人趋鼎澧，溯江荆阃救巴渝。飘零诗酒全如梦，流落兵戈剩此躯。今日升平归去好，汎洲应有橘千株。
送刘叔有还古鼎·其二
作者：方回
朝代：元
体裁：七言律诗

题诗曾到古桃川，回首惊嗟四十年。画省郎官领宾客，白须道士似神仙。合城围解江流沸，鄂渚兵豗广徼穿。此处与公已相识，时筹前事一茫然。
送刘都事五十韵
作者：方回
朝代：元

近人于仕宦，如以韩卢猎。泰山有不见，得兽誇足捷。学问夫何如，有书钥诸箧。府史以为师，仅能署吏牒。雕鞍骤肥马，画阁贮美妾。万一至公相，岂堪任调燮。老友刘密翁，早隶周孔业。大辂鸾和鸣，大乐律吕协。南省据都曹，不以贵自挟。朋来多下交，宾至必谦接。解官寓城东，座寒乏毡氎。高卧懒问选，两落秋蓂荚。积薪后居上，彼勇哂吾怯。为言耻孟晋，如病夏畦胁。有时酤我饮，荒墅纵步屧。果核饤俎豆，羹糁供匕筴。居然道怀孚，宜尔情话接。公才岂不知，大川宜作楫。顾于名利波，未肯卜利涉。人生惑外物，种种意欲惬。高睨官爵梯，等级恨不躐。愚窃窥此翁，嗜欲阱已敛。宁为三省鲁，不慕一诺侠。经史入胸中，邱陵堆重叠。文词落笔下，布泉极熨帖。庄重异新锐，详缓蔑虚詟。谁欤心怏怏，或者言喋喋。气帅直其内，义理为管摄。归欤扫松楸，试负都门笈。中书多缺员，闻早下堂帖。不然肃政台，冠豸群小慑。分司江之南，亦足煦疲劣。去当柳嘶？，还及杏飞蝶。鲰生岭海梦，尚忆鸢跕跕。短随李广衣，长弹冯驩铗。万死脱一生，粗免翳桑辄。今年七十老，鬓秃无可镊。与人素寡合，况又畏讼谍。往往交游间，平地生巀嶪。万里风枝殊，一旦合鹣鲽。挥麈许谙听，曳履容追蹑。公将北阙觐，我终南亩馌。甚欲饯远郊，扶杖尾蹀躞。愧无一杯酒，《阳关》唱红颊。他人侈别筵，椎牛宰刚鬣。而此何枵然，穷极棋无劫。顾视童子佩，帨砺若觿韘。持干富人肆，讵肯出质贴。吟兹送行篇，终夜不交睫。浩浩号西风，索索雨木叶。
送前歙黟楚□□五首
作者：方回
朝代：元

歙山瘦露骨，歙水清□□。歙尹清瘦人，意与山水淡。居官俭以廉，饭茹或不糁。解官卒难去，抱疾偃破毯。冻僮仅缝补，羸马缺灌啖。客至棋一局，无客书自览。俗盲鬼神聋，蹠徒肆豪敢。害盈殊不验，君子例坎壈。九关今可排，勿待雪生颔。去去翱天衢，离别何足惨。歙三万户多，黟户减半少。君才宜大用，何乃易而小。易邑不易心，千江一月皎。歙民时有谣，夺堇茹我蓼。黟产足筒布，粗绤自缠绕。黟之酒良佳，樽中无清醥。归来卧城东，赁阁临木杪。唯有一卷梅，古色暗锦褾。高官跃大马，鼓吹日扰扰。廉吏无人知，酸吟夜连晓。吏方居官时，美誉无不有。及乎恶声出，乃在解官后。有势易为好，无势易为丑。万事要诸终，公论翻覆手。请看楚大夫，得代数年久。两邑父老言，至今不改口。予决未始私，馈献无所受。不为病留此，热官已唾取。鼎贵何足云，人当论贤否。黟歙君桐乡，此亦足不朽。天王理万国，势必委诸吏。制字从一史，执法不可二。奈何雍也面，胸臆伏私意。两讼一求捷，两役一求避。含糊卒未决，徐徐较馈遗。酒果若羔雁，书画及弊器。到官一物无，去官百需备。此县与彼县，大率不相异。独有楚县尹，不肯作此事。无钱买归舟，仆马亦憔悴。儒者书隐公，昔持浙西节。按一青溪令，闻者胆为裂。先声到江东，庶亦有旌别。似闻复留中，骎骎管喉舌。君可持我诗，叩门细自列。贪吏剧百巧，廉吏抱一拙。拙廉名弗彰，巧贪位深窃。何啻万蚊虻，日咂生民血。我老死已近，分甘粮欲绝。此公能荐君，长鬣幸未雪。
送前歙黟楚□□五首·其一
作者：方回
朝代：元
体裁：古风

歙山瘦露骨，歙水清□□。歙尹清瘦人，意与山水淡。居官俭以廉，饭茹或不糁。解官卒难去，抱疾偃破毯。冻僮仅缝补，羸马缺灌啖。客至棋一局，无客书自览。俗盲鬼神聋，蹠徒肆豪敢。害盈殊不验，君子例坎壈。九关今可排，勿待雪生颔。去去翱天衢，离别何足惨。
送前歙黟楚□□五首·其三
作者：方回
朝代：元
体裁：古风

吏方居官时，美誉无不有。及乎恶声出，乃在解官后。有势易为好，无势易为丑。万事要诸终，公论翻覆手。请看楚大夫，得代数年久。两邑父老言，至今不改口。予决未始私，馈献无所受。不为病留此，热官已唾取。鼎贵何足云，人当论贤否。黟歙君桐乡，此亦足不朽。
送前歙黟楚□□五首·其二
作者：方回
朝代：元
体裁：古风

歙三万户多，黟户减半少。君才宜大用，何乃易而小。易邑不易心，千江一月皎。歙民时有谣，夺堇茹我蓼。黟产足筒布，粗绤自缠绕。黟之酒良佳，樽中无清醥。归来卧城东，赁阁临木杪。唯有一卷梅，古色暗锦褾。高官跃大马，鼓吹日扰扰。廉吏无人知，酸吟夜连晓。
送前歙黟楚□□五首·其五
作者：方回
朝代：元
体裁：古风

儒者书隐公，昔持浙西节。按一青溪令，闻者胆为裂。先声到江东，庶亦有旌别。似闻复留中，骎骎管喉舌。君可持我诗，叩门细自列。贪吏剧百巧，廉吏抱一拙。拙廉名弗彰，巧贪位深窃。何啻万蚊虻，日咂生民血。我老死已近，分甘粮欲绝。此公能荐君，长鬣幸未雪。
送前歙黟楚□□五首·其四
作者：方回
朝代：元
体裁：古风

天王理万国，势必委诸吏。制字从一史，执法不可二。奈何雍也面，胸臆伏私意。两讼一求捷，两役一求避。含糊卒未决，徐徐较馈遗。酒果若羔雁，书画及弊器。到官一物无，去官百需备。此县与彼县，大率不相异。独有楚县尹，不肯作此事。无钱买归舟，仆马亦憔悴。
送医工郭耕道
作者：方回
朝代：元
体裁：古风

上古三皇轩农羲，天始有柱地有基。腹虚与实疗民饥，心塞与开植民彝。保民性命专厥司，握生杀权名曰医。万事万物有偶奇，一阴一阳之所为。五运六气相参差，流行百骸敷四肢。河堤蚁窍如针锥，荣卫微爽颠不治。沉里浮表数及迟，指下难明审毫釐。能肉其骨扶其危，神圣工巧古所推。汴梁凯旋并门师，代州之郭天下知。半留中原半南移，大方脉科三百期。黄金台边驿骑驰，大树古巷传言丝。趣装北上扬喜眉，药囊香细温风吹。肘后之秘神护持，本草我亦一二窥。素问难经手曾披，但于一事似有疑。左右心肝肾肺脾，女人反此背看之。叔和脉经无此辞，托名为诀翻支离。尺盛尺弱分两岐，句拙语俗意有疵。举世附和莫钳锤，惟晁公武能辨兹。欲攀易牙别渑淄，郭侯去矣不可羁。丹砂赤箭参朮芝，豕苓鸡壅败鼓皮。百发百中谨所施，楼护侯鲭勿涎垂。弘景当有还山期，赠行聊效黄庭诗。
送叶茂叔淮安教
作者：方回
朝代：元
体裁：五言律诗

为儒元匪易，入仕似无难。捷疾非科第，飞腾即教官。梁城依汴古，楚郡号淮安。台省多知己，书灯莫遣寒。
送吕主簿还任永丰
作者：方回
朝代：元
体裁：古风

吾友陆太初，擢第岁丙辰。同舟下歙滩，群英对枫宸。于时程讷相，中书秉洪钧。拔我魏静翁，丞郎厕朝绅。明年去其位，出使洞庭滨。回也实同行，两见桃源春。己未入江险，鄂城飞战尘。近岁亡国相，再造誇庚申。金陵留举子，始获识伟人。公年二十三，太初之馆宾。回年三十四，太初之乡邻。四十六载别，世事难具陈。后岁公七帙，明年我八旬。雪髯对举酒，谈诗如有神。健笔涸湖海，便腹罗星辰。匪玉亦匪珠，自有席上珍。近世浇薄俗，百伪无一真。二老举措间，复还天地淳。醉乡辟坦途，永无荆与榛。傍观果孰识，无怀葛天民。一邑主簿领，内省忘屈伸。归隐匡庐峰，寄雁或可频。
送吴僧庆閒上人
作者：方回
朝代：元
体裁：五言律诗

唐僧穷岛可，应是笔能追。投卷初来此，回船忽去之。味□工会合，情淡惯分离。许读红楼集，昌黎亦赠诗。
送周君之馀姚讲授
作者：方回
朝代：元
体裁：七言律诗

绛帐飘然适海涯，月明任意拣南枝。腹中书不烦行李，床上琴堪当侍儿。马队定无元亮句，草堂宁有稚圭移。他年会作安刘事，且向深山茹紫芝。
送周府尹三首
作者：方回
朝代：元

潇洒名州吏事门，公馀应已尽跻攀。钟鱼寺寺藏深树，楼阁家家见好山。几许烟云藜杖外，无边风月锦囊间。俸钱节缩馀多少，只买奇书数种还。乐土丰年旧观还，使君心事最相关。祇因标致清于水，便有声名重若山。一室炉香书史畔，万家杯酒管弦间。汉庭选表虚公府，白玉鸣珂未许攀。诗家周贺与方干，三载同吟七里滩。晚节我惟甘豹隐，妙年公合快鹏抟。昔叨旧尹迎新尹，今愧前官送后官。朔野炎陬天地阔，寄书会面两应难。
送周府尹三首·其一
作者：方回
朝代：元
体裁：七言律诗

潇洒名州吏事门，公馀应已尽跻攀。钟鱼寺寺藏深树，楼阁家家见好山。几许烟云藜杖外，无边风月锦囊间。俸钱节缩馀多少，只买奇书数种还。
送周府尹三首·其三
作者：方回
朝代：元
体裁：七言律诗

诗家周贺与方干，三载同吟七里滩。晚节我惟甘豹隐，妙年公合快鹏抟。昔叨旧尹迎新尹，今愧前官送后官。朔野炎陬天地阔，寄书会面两应难。
送周府尹三首·其二
作者：方回
朝代：元
体裁：七言律诗

乐土丰年旧观还，使君心事最相关。祇因标致清于水，便有声名重若山。一室炉香书史畔，万家杯酒管弦间。汉庭选表虚公府，白玉鸣珂未许攀。
送周汉东入都并呈徐学士子方阎学士子静卢学士处道
作者：方回
朝代：元
体裁：七言律诗

同是黄山采药人，相逢十载客中身。赘疣天地吾无用，萍梗江湖子亦贫。曳组定趋金马署，扬鞭初闯玉京尘。徐阎卢老如相问，向道犹馀漉酒巾。
送和仲宽寿阳尉
作者：方回
朝代：元
体裁：五言律诗

青衫淝水去，亦足慰高年。县以州名寿，官于尉号仙。战场潜鬼火，耕野起人烟。綵棒无劳设，蒲轮下九天。
送天台杨仲儒秀才如北
作者：方回
朝代：元
体裁：七言律诗

送君诗者悉豪雄，男子身穷道不穷。为问何凭游海内，唯应所恃在胸中。渡过淮水即河水，路背南风多北风。谁料褐衣抱珠璧，九霄夜月贯长虹。
送天目吴君实馆越
作者：方回
朝代：元

天目山人客鉴湖，请言近世两鸿儒。洪平斋集亲抄否，陆放翁诗背诵无。绿芡紫莼乘月采，黄精白朮入云锄。土毛未负将军腹，万卷撑肠定不枯。试问推潮鬼定知，几吴几越几西施。八千又见阴陵散，十九终存曲水之。我辈不当争外物，如君可用要人诗。勉哉往学南山豹，端复深藏雾雨姿。
送天目吴君实馆越·其一
作者：方回
朝代：元
体裁：七言律诗

天目山人客鉴湖，请言近世两鸿儒。洪平斋集亲抄否，陆放翁诗背诵无。绿芡紫莼乘月采，黄精白朮入云锄。土毛未负将军腹，万卷撑肠定不枯。
送天目吴君实馆越·其二
作者：方回
朝代：元
体裁：七言律诗

试问推潮鬼定知，几吴几越几西施。八千又见阴陵散，十九终存曲水之。我辈不当争外物，如君可用要人诗。勉哉往学南山豹，端复深藏雾雨姿。
送太平州张府判钞库官还任
作者：方回
朝代：元
体裁：五言律诗

判州垂阔步，筦库忽斜飞。谈笑胸无物，精神眼有威。将门生贵种，诗域悟玄机。捉月江头路，吟鞍几醉归。
送孙元京还讲舍
作者：方回
朝代：元
体裁：七言律诗

袖有铦锋日夜磨，刻雕宇宙奈君何。俗谈世念神山隔，人品诗评白眼多。大似石宫元子咏，更能铜斗孟生歌。暮年我亦词华落，欲卜溪邻买钓蓑。
送孙君文还桐庐二首
作者：方回
朝代：元

谈笑丁年取甲科，一官潦倒鬓今皤。飞腾尚觉声名在，枯槁其如骨相何。舌鼓风雷无与敌，胸吞海岳未为多。向来一纪桐江上，殊欠先生共切磨。时违运往岂无才，老气峥嵘隘九垓。漫仕有声徐偃国，赋归不愧子陵台。相逢苦雨泥双屐，可及晴湖汎一杯。忽又趁潮上桐濑，山中春笋正堪煨。
送孙君文还桐庐二首·其一
作者：方回
朝代：元
体裁：七言律诗

谈笑丁年取甲科，一官潦倒鬓今皤。飞腾尚觉声名在，枯槁其如骨相何。舌鼓风雷无与敌，胸吞海岳未为多。向来一纪桐江上，殊欠先生共切磨。
送孙君文还桐庐二首·其二
作者：方回
朝代：元
体裁：七言律诗

时违运往岂无才，老气峥嵘隘九垓。漫仕有声徐偃国，赋归不愧子陵台。相逢苦雨泥双屐，可及晴湖汎一杯。忽又趁潮上桐濑，山中春笋正堪煨。
送宋昶明仲湖州学录
作者：方回
朝代：元
体裁：古风

为学有本末，根固枝必稠。又如水有源，源清无浊流。颜子先四勿，韶冕患不优。曾子贵者三，岂于笾豆求。九经始慎独，八目正乃脩。我嗟半山学，不识濂溪周。远取湖学意，粗迹穷雕锼。边防与水利，讲诸萤案头。是致青苗法，规摹国师刘。汲汲淬事功，方寸俱缪悠。尧舜不牧羊，羿射奡荡舟。农圃有弗如，问陈有弗酬。国定一正君，此道轲传丘。茂叔二程张，獾郎疾如仇。永乐西事败，谈兵兹可羞。陵夷至宣靖，地下噬脐不。此心主精一，焉用功利谋。所以汗背勃，见嗤户牖侯。君今录泮事，往遨白蘋洲。臆对议湖学，岂无苕溪鸥。
送宜兴张教授彦高
作者：方回
朝代：元
体裁：五言律诗

忆我南湖老，循王又有孙。新升阳羡郡，改观大成门。官异吏曹冗，士知师道尊。诸生果成服，此事要深论。
送岳德裕如大都
作者：方回
朝代：元
体裁：古风

岳忠武王炎兴中，才跨光世俊世忠。人见百战百胜功，孰知洙泗储心胸。奸桧忮忍摧英雄，秦贼之臭传无穷。忠武馨香迥不同，鬼神呵护垂箕弓。子子孙孙有祖风，允文允武足临容。敦以阅乐诗书崇，维德裕甫明且聪。昭文大学其宗公，招之使来有秋鸿。贤父贤兄笑颜红，酌酒赆别浮金钟。有马有车舟有篷，脯腊湩酪羊豕熊。藕莲梨枣蘋蕴葑，罍之俎之笾豆丰。文宾诗客罔不从，軷祀而行气如虹。浙之西而淮之东，中原广大尧民雍。邹鲁齐赵森儒宫，默会寸心豁双瞳。卢沟之水何溶溶，五门佳气瞻郁葱，殿上日月朝衮龙。马亿万万休战攻，猎围发踪无豜豵。海东青上天无穹，天鹅脑碎飘虚空。书生匪我求童蒙，桥门冠带新辟廱。六艺一经或一通，加之官爵与磨砻。千里虎符百里铜，君遨王京登丹枫。即沾一命寿乃翁，归欤不见橘霜浓。近在新年桃李秾，莺莺燕燕飞蝶蜂。满斟环坐绣芙蓉，春满一家和气融。我有一言如药石，后生仕宦非所急。明时用人略梯级，况乃要路荐引密，集贤翰林真可得。我身自有本来物，官小官高何损益。君家万卷刻书籍，此事乃一大功德。陶铸青衿千百亿，归而求之不凿壁。一灯可费十年力，然后自观语与默。一默浩养百虫蛰，一语九霄轰霹雳。
送师好古归青社
作者：方回
朝代：元
体裁：五言律诗

姓字喧吟社，吟须亦未生。更能十年读，讵止一时名。政尔推英俊，终然要老成。闻韶问遗俗，肯学饭牛声。
送常德教赵君
作者：方回
朝代：元
体裁：古风

岳阳州城危楼前，无地但有水与天。一点之青惟君山，四顾汹涌心茫然。吾尝北风吹湖船，飞过洞庭一日间。高桅一昂摩日边，及其一低如沉渊。灶不可炊薪不燃，跃出釜水如盆翻。神惊魄褫乾坤颠，江豚出没蛟鼍掀。小儿号啼大人眠，猫呕狗吐流腥涎。饥僵渴仆三不餐，自晓至昏缩若拳。始从武口入武川，然后相贺性命完。龙阳县西百丈牵，古鼎大镇控群蛮。丹砂水银充市廛，千机织锦绿红鲜。北上江陵通襄樊，南接长沙衡岳连。陶渊明记桃花源，访寻遗迹扬吾鞭。长松巨柏万且千，近人不畏猿猱悬。琴床药炉溅瀑泉，白发道士如神仙。尺许大字铁屈盘，吾诗颇奇留刊镌。此事一往四十年，至今夜犹梦湘沅。隆准云孙腹便便，昔者金门班鹭鸳。胡为近亦寒无毡，屑往芹宫专冷官。略有廪粟有俸钱，饭虽不足聊粥饘。风雅之后闻屈原，千古哀怨离骚传。惟楚有材实多贤，幸为人师何憾旃。坎流叵测行止难，或逆而溯顺而沿。可不随机信天缘，竹枝歌声宫商宣。木奴洲畔饶风烟，三年当有诗千篇。
送广信山长赵然明
作者：方回
朝代：元
体裁：五言律诗

宅本词人杰，祠今学者宗。才华明斧藻，师范服章缝。竭力钻书蠹，乘时补衮龙。勉旃企乡达，徽国荷尧封。
送康彦博文夫吉州教长句二十韵
作者：方回
朝代：元
体裁：古风

庙廊谒贤饭吐哺，留子翰林不肯住。阎公大学今儒宗，邀子同宿玉堂雾。曰我天南有严亲，滫瀡旨甘奉朝暮。得一泮水广文官，匹马扁舟遂南渡。未爱红药当阶翻，但忆芝山携酒句。江东自鄱溯江西，郡曰青原洲白鹭。欧阳文逮周益公，诚斋诗传杨长孺。比户弦诵家书灯，子往为师异瓜戍。人才炉冶入老手，镆铘干将由我铸。即今场屋已无用，五言省题八韵赋。人心天理不可磨，秉彝物则常如故。五天竺国身出神，三蓬莱山臂生羽。缁黄引之入迷途，残魄零魂应悔误。昌黎原道孟七篇，除蛔刬蛲剔鱼蠹。子当以此据皋比，正正邪邪明举错。本根树立谨心术，节目设张行法度。子曾精读万卷书，子又远游万里路。诸生北面孰不服，穷理尽性摆传注。天民先觉敢自许，作成后进定无数。
送张仲实宜兴州教授
作者：方回
朝代：元
体裁：古风

天未丧斯文，遁翁续思孟。戒慎恐惧传，源流独也正。□□中节情，未发为善性。人己不睹闻，了无一可侦。上璧□□朗，下譬深渊靓。尚复有形迹，两物相照映。人心统性情，本□垢可净。鬼神不能知，匣中未开镜。所以古君子，一恬□□□。学者当此时，养之惟以敬。述者于兹明，作者于兹圣。三畏孰为首，战兢保天命。武林子张子，早执文□□。□□将相家，炎绍四大姓。未应钓渭□，□□□□□。□□□□□，□见退之病。中年有省悟，坐觉浮华屏。宜兴□□□，□□闻且榜。诸生望绛帐，□以慰郊迎。朱子所著书，率□□□□。当于谨独上，有法更究竟。
送张伯起入都二首
作者：方回
朝代：元

元侯可文学，未壮冠貂蝉。之子观光日，前修致政年。芹宫堪注拟，瓜戍尚迟延。定有群公荐，班行缀集贤。西湖风景异，因仕住桐川。太守令求宅，诸生为买田。冷官清可喜，远道老堪怜。何似严滩守，投簪二十年。
送张伯起入都二首·其一
作者：方回
朝代：元
体裁：五言律诗

元侯可文学，未壮冠貂蝉。之子观光日，前修致政年。芹宫堪注拟，瓜戍尚迟延。定有群公荐，班行缀集贤。
送张伯起入都二首·其二
作者：方回
朝代：元
体裁：五言律诗

西湖风景异，因仕住桐川。太守令求宅，诸生为买田。冷官清可喜，远道老堪怜。何似严滩守，投簪二十年。
送张古心明道山长
作者：方回
朝代：元
体裁：五言律诗

恭惟程伯子，远绍孔门真。间气千年聚，遗书万祀新。金陵明道长，草泽古人心。坐席诸生侍，春风迹未陈。
送张子敬湖南宣慰司都事
作者：方回
朝代：元
体裁：古风

湘水绿，湘山青。南衡岳，北洞庭。太微翼轸相纬经。上直长沙老人星，其下潭府甲南溟。有芷弥岸兰弥汀，骚人墨客纫芳馨。丹砂黄金翡翠翎，日中百贾喧雷霆。艳舞皓歌酣旗亭，王宫细腰誇娉婷。如斗如蜜餐楚萍，谁其能赋吊独醒。厥今宣幕小朝廷，如君人物犹典刑。可振儒铎鸣道铃，无使斯文沦晦冥。南轩大名揭南斗，南轩旧轩无恙否。君能一出扶颠手，亦足与之同不朽。
送张录事诚二首
作者：方回
朝代：元

歙州江见底，录事亦如之。休吏早封印，访僧閒著棋。旧鞍羸马出，矮屋破帘垂。行处与住处，官清人不知。虽然精吏道，不肯失民心。但饮邻墙井，犹偿月俸金。举家惟菜味，附邑更棠阴。久弄周昌印，临文勿太深。
送张录事诚二首·其一
作者：方回
朝代：元
体裁：五言律诗

歙州江见底，录事亦如之。休吏早封印，访僧閒著棋。旧鞍羸马出，矮屋破帘垂。行处与住处，官清人不知。
送张录事诚二首·其二
作者：方回
朝代：元
体裁：五言律诗

虽然精吏道，不肯失民心。但饮邻墙井，犹偿月俸金。举家惟菜味，附邑更棠阴。久弄周昌印，临文勿太深。
送张慵庵
作者：方回
朝代：元
体裁：七言律诗

南望闽浙北望淮，山水江东此郡佳。眼有一尘辜眺览，腹无千古费安排。剪刀锋快云裁句，练带溪长月系怀。独见张侯富才思，不同馀子醉金钗。
送徐似之归新城
作者：方回
朝代：元
体裁：七言绝句

趁潮小缓转船头，不枉湖山十日留。喜得阎徐二学士，为传佳句过中州。
送徐君奇入燕
作者：方回
朝代：元
体裁：五言律诗

貌寝如孙叔，赀单未计然。曾微方朔辩，已过买臣年。插翅能踰海，乘槎可上天。问君何所恃，珠玉富千篇。
送徐如心如婺源三十韵
作者：方回
朝代：元
体裁：五言排律

之子成春服，欢言驾出游。残红三月路，叠翠万山州。夏后乘輴泽，轩皇炼药丘。旷平初渺莽，屈曲渐深幽。比县干戈偃，诸村盗贼收。室庐还旧贯，邸店竞新修。蚕月门多鐍，秧田草尽耰。画龙沽肆古，槛虎驿程脩。天目蟠根远，王干设险遒。径纡横巨石，涧洁见游鯈。岳势攀衡霍，星文摘斗牛。桑麻敦本业，笋蕨胜珍羞。谷冷长杉密，冈温早茗抽。宣平何处在，太白此中求。仙墅丹池火，僧庐野竹秋。农谈通稗史，骚咏入樵讴。楚雨三江外，吴云五岭头。夕阳彭蠡浦，潮水浙河流。西望番君国，东思越相州。孰云民俗俭，政尔士风优。舆隶知周孔，章缝盛鲁邹。圣贤一道续，天地四书留。阙里瞻庠序，师臣拜冕旒。永怀枌梓故，能奠藻芹不。灵顺王封庙，华光佛氏楼。端能无鬼责，焉所匪神庥。矧是儒家彦，初非贾客俦。诗材工捃摭，意匠极雕锼。佳句垂千古，浮荣等一沤。吾家紫阳下，肯作寄书邮。
送慵庵不及用韵奉寄
作者：方回
朝代：元
体裁：七言律诗

东城追迹过西关，桥上纷纷送客还。携酒踟蹰才水次，鸣珂躞蹀已云间。摘茶贸食民尤窭，掘蕨烧畬土不閒。细为明时问疲俗，往来亦足当游山。
送戴帅初信州教授
作者：方回
朝代：元
体裁：古风

伏羲之后几万年，尧舜八圣孟一贤。谁学其学传其传，□明间气生戴先。上庠文声撑青天，高揭兰闱十名前。□□只字宫商宣，岂但场屋著祖鞭。早合玉堂照金莲，□□□衣常退然。擢第三十二载间，昔日朱颜今苍颜。踰冠□□□□班，垂迫耳顺犹在閒。一任金陵绛帐还，近始再调□□山。得非世道多间关，乍可不仕避险艰。四男二女膝□环，束脩糊口莱衣斑。我宿冒忝博士官，稠众中□□□□。□□直上秋天寒，得公老笔不厌看。雄文两魁□□□，□□柄国韬祸端。老夫寻遭霜简弹，白首相逢徒□□。□□□给瓮齑酸，人生出处如此难。
送方仲和信州学正二首
作者：方回
朝代：元

公论乾坤万古留，秋崖秋壑两般秋。尚思下惠甘三黜，肯向新都羡五侯。籍甚故家佳玉树，彼哉亡国阽金瓯。同乡同姓仍同榜，喜见烟中跨灶楼。科第官资异昔年，束书聊憩玉山前。师生讲暇皋比地，兄弟吟高雁字天。虚谷宗生双鬓秃，秋崖家学一灯传。向来晦静相逢处，诸老犹应有断编。
送方仲和信州学正二首·其一
作者：方回
朝代：元
体裁：七言律诗

公论乾坤万古留，秋崖秋壑两般秋。尚思下惠甘三黜，肯向新都羡五侯。籍甚故家佳玉树，彼哉亡国阽金瓯。同乡同姓仍同榜，喜见烟中跨灶楼。
送方仲和信州学正二首·其二
作者：方回
朝代：元
体裁：七言律诗

科第官资异昔年，束书聊憩玉山前。师生讲暇皋比地，兄弟吟高雁字天。虚谷宗生双鬓秃，秋崖家学一灯传。向来晦静相逢处，诸老犹应有断编。
送方复大宣城学录
作者：方回
朝代：元

莆田鄣郡本同宗，更著深衣臭味同。秃笔有天犹易补，孤灯无地可能容。不趋宰相翘材馆，宁纠诸侯泮水宫。十载凤池科尚在，已应一举首登龙。方氏来南汉闰时，蒸尝所在富孙枝。歙溪真应仙翁墓，严濑玄英处士祠。邂逅弟兄元共祖，殷勤子我总能诗。因风不要花瓜颗，梅老遗篇幸寄之。
送方复大宣城学录·其一
作者：方回
朝代：元
体裁：七言律诗

莆田鄣郡本同宗，更著深衣臭味同。秃笔有天犹易补，孤灯无地可能容。不趋宰相翘材馆，宁纠诸侯泮水宫。十载凤池科尚在，已应一举首登龙。
送方岩夫四首
作者：方回
朝代：元

河南徙歙徙浮光，逮徙莆田派愈长。六出长官刺史百，端平最数铁庵方。同姓同年绾左符，岭南万里送孀孤。先君遗墨今犹在，为问封州有后无。巨山蒙仲昔同官，对峙诗家两将坛。昭武即今闻有子，文星高照七闽寒。紫阳山下一灯寒，曾守桐庐七里滩。空手去官□一物，诗名聊得继方干。
送方岩夫四首·其一
作者：方回
朝代：元
体裁：七言绝句

河南徙歙徙浮光，逮徙莆田派愈长。六出长官刺史百，端平最数铁庵方。
送方岩夫四首·其三
作者：方回
朝代：元
体裁：七言绝句

巨山蒙仲昔同官，对峙诗家两将坛。昭武即今闻有子，文星高照七闽寒。
送方岩夫四首·其二
作者：方回
朝代：元
体裁：七言绝句

同姓同年绾左符，岭南万里送孀孤。先君遗墨今犹在，为问封州有后无。
送方岩夫四首·其四
作者：方回
朝代：元
体裁：七言绝句

紫阳山下一灯寒，曾守桐庐七里滩。空手去官□一物，诗名聊得继方干。
送方復大宣城学录·其二
作者：方回
朝代：元
体裁：七言律诗

方氏来南汉闰时，蒸尝所在富孙枝。歙溪真应仙翁墓，严濑玄英处士祠。邂逅弟兄元共祖，殷勤子我总能诗。因风不要花瓜颗，梅老遗篇幸寄之。
送昆山州教刘表侄
作者：方回
朝代：元
体裁：七言律诗

紫阳山下世婚姻，几度家因火后贫。早是前修曾种德，政须后嗣更禔身。秋霜白笔辞台掾，夜雨青灯管士人。硕果元来真不食，未妨徐动蛰雷春。
送曹士弘四明丈亭巡检并呈前尚书翰林学士王公伯厚
作者：方回
朝代：元
体裁：古风

之子博古今，妙年著儒冠。顾肯易戎服，屑为游徼官。未喜弓力武，尚爱齑盐酸。紫面颊骨耸，赤心胆气完。得非真将种，终当拜汉坛。曰予俎豆学，素不梦粪棺。甬东富海物，槁鲜供烹餐。曰予岂嗜味，啖茹实所安。共惟伯厚父，三入专金銮。万古贮胸次，四溟涸毫端。今年七十五，两纪歌考槃。举世一影独，晚进再拜难。庶几因此行，抠衣趋门阑。幸不辞孺悲，昼夜勤仰钻。列宿共辰极，众羽朝祥鸾。万物各从类，同心臭如兰。去去不可追，著鞭驶征鞍。我亦意欲往，惜哉步蹒跚。
送曹鼎臣君铸二首
作者：方回
朝代：元

上下房曹氏，尝从谱系知。科名凡几榜，家世例能诗。文献风流在，才猷仕宦宜。速须旁郡禄，归慰老亲思。气骨今年改，除纶定不难。勿言官职小，足庇户门寒。楚雨禾犹绿，燕霜树已丹。故人如见问，家尚寄严滩。
送曹鼎臣君铸二首·其一
作者：方回
朝代：元
体裁：五言律诗

上下房曹氏，尝从谱系知。科名凡几榜，家世例能诗。文献风流在，才猷仕宦宜。速须旁郡禄，归慰老亲思。
送曹鼎臣君铸二首·其二
作者：方回
朝代：元
体裁：五言律诗

气骨今年改，除纶定不难。勿言官职小，足庇户门寒。楚雨禾犹绿，燕霜树已丹。故人如见问，家尚寄严滩。
送李伯英
作者：方回
朝代：元
体裁：古风

八十三岁李鹤田，我兄事之后八年。有弟有弟来见我，我亦待之如弟然。鹤田鹤田真神仙，读万卷书忘蹄筌。钩银画铁笔下字，咳珠唾玉胸中篇。维伯英甫父深斋，我未识之人称贤。相观骨骼听议论，九皋之鸣绍家传。□□□□我所敬，论宋勿论唐以前。文名第一欧永叔，诗名第一黄庭坚。节义第一文丞相，三士鼎峙撑青天。隐逸第一□□人，拾吾鹤田其谁旃。君不见西汉四皓起商颜，羽□□□刘氏绵。又不见东汉子陵卧严滩，足加帝腹摇星躔。鹤田为严之处则九鼎重，鹤田为皓之出则九鼎安，吾将以子伯英之行卜之焉。
送李君佐游浙东
作者：方回
朝代：元
体裁：七言律诗

鉴湖北棹迓征鸿，昭代乾坤靡不容。运际包荒连茹泰，时当养正出泉蒙。暂为掾史司刀笔，遄许勋名上鼎钟。看取汉家有故事，赵尧犹得拜三公。
送李杍黟县
作者：方回
朝代：元

黟县小桃川，年来异昔年。民间何所苦，兵后最堪怜。石墨湮深井，秋粳斸废田。喜闻新令尹，清白有家传。邑贫风俗俭，君去共弦歌。持己心宜肃，临民色要和。寒儒尤可念，巨室已无多。好与诸耆旧，商量细抚摩。
送李杍黟县·其一
作者：方回
朝代：元
体裁：五言律诗

黟县小桃川，年来异昔年。民间何所苦，兵后最堪怜。石墨湮深井，秋粳斸废田。喜闻新令尹，清白有家传。
送李杍黟县·其二
作者：方回
朝代：元
体裁：五言律诗

邑贫风俗俭，君去共弦歌。持己心宜肃，临民色要和。寒儒尤可念，巨室已无多。好与诸耆旧，商量细抚摩。
送李际可婺源州学正
作者：方回
朝代：元
体裁：五言律诗

星源初建郡，芹泮视诸侯。前序联官长，公堂纠士流。彦章陆贽作，元晦孟轲俦。遗帙三年饱，畬租少莫忧。
送李震鹤田侄就题其诗集
作者：方回
朝代：元
体裁：七言绝句

驷马未多疏受去，竹林且拟阮咸游。想见天风鹤鸣和，月临蕙帐夜山秋。
送杜景齐归平阳二首
作者：方回
朝代：元

每忆东瓯郡，柑花入梦香。市人无素服，田妇亦红妆。鲎蟹丰渔户，犀珠聚䌖商。年登犹足乐，何必殢钱塘。君住平阳县，无家不读书。计偕今已废，师授未应疏。兵革崩腾后，衣冠丧荡馀。别怀似难写，吾道竟何如。
送杜景齐归平阳二首·其一
作者：方回
朝代：元
体裁：五言律诗

每忆东瓯郡，柑花入梦香。市人无素服，田妇亦红妆。鲎蟹丰渔户，犀珠聚䌖商。年登犹足乐，何必殢钱塘。
送杜景齐归平阳二首·其二
作者：方回
朝代：元
体裁：五言律诗

君住平阳县，无家不读书。计偕今已废，师授未应疏。兵革崩腾后，衣冠丧荡馀。别怀似难写，吾道竟何如。
送来上人
作者：方回
朝代：元
体裁：五言律诗

同公游两月，语少道怀深。自了为僧事，终无住院心。□□攀老树，藓石上危岑。萧阁题诗处，何时肯重寻。
送来巡检
作者：方回
朝代：元
体裁：七言律诗

铁甲金戈百战攻，将军未老紫髯秾。早依讨粤□□□，□受从骠合骑封。惊逻三年微窃鼠，飞腾一日定采□。□□访旧燕台去，谁采吾诗当菲葑。
送杨刚中嘉定州教
作者：方回
朝代：元
体裁：五言律诗

忽似登黄甲，元来本白丁。官清专学校，恩重感朝廷。侧听吴侬语，欢传蜀产灵。儒风嗣言偃，子细为谈经。
送杨復之归吾里
作者：方回
朝代：元
体裁：七言律诗

四十青春七十翁，客楼时得一樽同。子将仕矣云霄上，我合归欤涧谷中。凉夜岁星守南斗，丰年江国喜西风。许追父老鸡豚社，为说犹能醉颊红。
送林学正爱梅二首
作者：方回
朝代：元

早与梅花歃血盟，岁寒同社保幽贞。八诗共识林和靖，一赋谁知宋广平。邂逅老夫传此本，殷勤今日送君行。开元宰相和羹事，铁石心肠待晚成。平生自号爱梅人，家住江南野水滨。屋角暂辞千树雪，马头犹带一枝春。馨香事业终须在，酸苦工夫盍少伸。莫学君家旧处士，西湖空老太平身。
送林学正爱梅二首·其一
作者：方回
朝代：元
体裁：七言律诗

早与梅花歃血盟，岁寒同社保幽贞。八诗共识林和靖，一赋谁知宋广平。邂逅老夫传此本，殷勤今日送君行。开元宰相和羹事，铁石心肠待晚成。
送林学正爱梅二首·其二
作者：方回
朝代：元
体裁：七言律诗

平生自号爱梅人，家住江南野水滨。屋角暂辞千树雪，马头犹带一枝春。馨香事业终须在，酸苦工夫盍少伸。莫学君家旧处士，西湖空老太平身。
送柴廷玉静得
作者：方回
朝代：元
体裁：七言律诗

烂柯峰下碧溪云，元自龟山一派分。罗仲素初同此脉，朱元晦始张吾军。傥知柴氏潜心学，未数徐魁径畈文。近喜识荆静得老，名家知道更多闻。
送歙尉牛宝臣
作者：方回
朝代：元
体裁：七言律诗

身骑瘦马著练衣，能俭谁云俸入微。延礼老儒令子拜，束钤蛮卒到村稀。向来髯漆今成雪，此去袍青合换绯。为报乡邻索南物，锦囊惟有好诗归。
送毕用虎谈星命
作者：方回
朝代：元
体裁：七言律诗

知君家世擅儒风，不与江湖术士同。季主市占排贾谊，□平肆卜服扬雄。言谈简淡非长古，揖让雍□□鞠躬。甲子支干五星说，源流本出六经中。
送江泰发晦庵书院小学教谕
作者：方回
朝代：元
体裁：七言律诗

翩然归去两芒鞋，朱子书堂小学斋。好向四书寻骨髓，敢辞五岭役筋骸。晦传可是终无愧，遁筮谁知晚□佳。前哲持身但如此，知时岂不有吾侪。
送汪以南教授
作者：方回
朝代：元

郡文学掾未宜卑，四七元勋所愿为。归兴忽如忆鲈鲙，閒心肯复恋皋比。郑虔粱肉非无分，薛令桑榆竟自奇。想见田园有馀乐，时能寄我和陶诗。未至无毡坐客寒，兴阑自欲早休官。新下泽车款段马，旧逢掖衣章甫冠。冷看群飞终可愕，真能勇退岂为难。人生底是閒居好，心稳神清梦亦安。独冷儒官亦独清，前贤补处讵云轻。后山三任入东观，脩水七年留北京。底用过多求美宦，自应垂后保香名。赠言我竟无堪说，笑指篱边秋菊英。
送汪以南教授·其一
作者：方回
朝代：元
体裁：七言律诗

郡文学掾未宜卑，四七元勋所愿为。归兴忽如忆鲈鲙，閒心肯复恋皋比。郑虔粱肉非无分，薛令桑榆竟自奇。想见田园有馀乐，时能寄我和陶诗。
送汪以南教授·其三
作者：方回
朝代：元
体裁：七言律诗

独冷儒官亦独清，前贤补处讵云轻。后山三任入东观，脩水七年留北京。底用过多求美宦，自应垂后保香名。赠言我竟无堪说，笑指篱边秋菊英。
送汪以南教授·其二
作者：方回
朝代：元
体裁：七言律诗

未至无毡坐客寒，兴阑自欲早休官。新下泽车款段马，旧逢掖衣章甫冠。冷看群飞终可愕，真能勇退岂为难。人生底是閒居好，心稳神清梦亦安。
送汪庭芝高士如严州
作者：方回
朝代：元

四海无家只一身，桐江西上访仙真。七年太守吾聊尔，况汝穷山管道人。书符咒水空多事，辟谷熬铅苦用心。閒读异书痛饮酒，佳时亦复一弹琴。我致仕年死期近，汝出家时生理难。沧海桑田何可料，一杯别酒莫留残。
送汪庭芝高士如严州·其一
作者：方回
朝代：元
体裁：七言绝句

四海无家只一身，桐江西上访仙真。七年太守吾聊尔，况汝穷山管道人。
送汪庭芝高士如严州·其三
作者：方回
朝代：元
体裁：七言绝句

我致仕年死期近，汝出家时生理难。沧海桑田何可料，一杯别酒莫留残。
送汪庭芝高士如严州·其二
作者：方回
朝代：元
体裁：七言绝句

书符咒水空多事，辟谷熬铅苦用心。閒读异书痛饮酒，佳时亦复一弹琴。
送汪復心饶州教
作者：方回
朝代：元
体裁：五言律诗

派出鱼龙氏，声摇虎豹关。两司千里泮，一退四年閒。学孔谁如孔，晞颜我亦颜。不应但携酒，日日看芝山。
送温州学正陈希静
作者：方回
朝代：元
体裁：五言律诗

多士推温学，耆儒佐冷官。虽为绛帐亚，似可锦衣看。父老时枌社，师生日杏坛。在家书宦考，三岁定朝端。
送溪堂方先生五世孙观归马金
作者：方回
朝代：元
体裁：七言律诗

河南迁汉歙东乡，迁歙西乡自有唐。溪老堂堂首科级，茅田亹亹冠文场。考亭郢鄂桑梓友，孝庙乾淳鸳鹭行。五世贤孙吾获识，根源同是洛阳方。
送滕玉霄张元朴管押地理书入都
作者：方回
朝代：元
体裁：古风

滕侯酒酣宇宙窄，长啸诗成鬼神泣。谪仙后身今李白，一锦宫袍犹未得。张侯乃翁官鼎轴，芸香家藏百万牍。朝窗夜檠吟不足，政须天下书遍读。四海万国天一家，东尽蟠木西流沙。贡珍未贵贵图籍，卉服飓风穷岛涯。玉堂众隽修国史，搜书北方遣名士。若欲讲知南地理，亦合南州起才子。所以滕侯暨张侯，联翩同作中原游。夜静长虹贯明月，春风稳送江天舟。张侯富贵素所有，相门会见鲁拜后。滕侯遭遇夫岂偶，飘然掉臂奋空手。金匮石室紬瑶编，大书特书笔如椽。成就尧典禹贡篇，不数班固司马迁。
送王宣慰中斋上温州
作者：方回
朝代：元

两朝参预庆源长，愧我蒹葭玉树傍。先世幸联龙虎榜，难兄复接鹭鹓行。江东连帅迎前纛，浙左侯藩饯去艎。每愧淡交无以报，愿闻所至有甘棠。梦草堂边下榻时，隙驹四十五年驰。东嘉太守真知己，西里先生共赋诗。前辈风流元不远，故家文献未全衰。留耕相种书元帅，好与儒坛建鼓旗。
送王宣慰中斋上温州·其一
作者：方回
朝代：元
体裁：七言律诗

两朝参预庆源长，愧我蒹葭玉树傍。先世幸联龙虎榜，难兄复接鹭鹓行。江东连帅迎前纛，浙左侯藩饯去艎。每愧淡交无以报，愿闻所至有甘棠。
送王宣慰中斋上温州·其二
作者：方回
朝代：元
体裁：七言律诗

梦草堂边下榻时，隙驹四十五年驰。东嘉太守真知己，西里先生共赋诗。前辈风流元不远，故家文献未全衰。留耕相种书元帅，好与儒坛建鼓旗。
送男存心如燕二月二十五日夜走笔古体
作者：方回
朝代：元

我年三十四，鄂汉脱战场。四月扁舟东，生汝于建康。九载鹤山门，静翁还鹓行。实为旧主人，别意殊徊徨。尔时京湖阃，开府罗才良。吕氏贤父子，欲我高腾骧。补以□□爵，江岸司征航。既而今左辖，千骑如池阳。携我一家往，郡斋代表章。汝姊始四岁，同尔归南堂。明年辛酉秋，浙漕鹗荐翔。道山此大恩，给我鬻爵郎。别省第一人，见知梧与杭。不学执国柄，似道贪如狼。其客福建子，瑩中狼如羊。厥子偶不第，乃独憾老方。谗之于似道，阴幽弩机张。廷试复第一，考官文赵常。易置乙科首，尔岂识臭香。萧艾压兰蕙，我心亦不忙。仕宦天有命，岂由人低昂。不意毒愈盛，廖真嬖人仓。五百彼何知，四遭白简霜。故尝忤林耠，何至嗾郭阊。鲁港出师败，虮臣叫九苍。数其十可斩，乃先窜炎荒。诛之木绵庵，身死国亦亡。为相亡人国，自合以命偿。匪我快私愤，人欲抽尔肠。台谏我不就，出守邻故乡。大物既归周，裸士来殷商。夷齐与箕微，均为识三纲。我所领小垒，可容久徜徉。亦欲拾之去，群盗纷寇攘。勉强不得已，芟恶完善良。完国非我责，完郡亦何伤。幸保千里民，不为剑戟戕。奸鬼伏肘腋，两贼程与黄。门生讦座主，婿不顾糟糠。妄告无反坐，官吏饱贿赃。一朝掷笏绶，仅有书几囊。辛巳至庚子，阖门饥欲僵。二十年不仕，愚意谁揣量。苟生内自愧，一思汗如浆。焉得挂海席，万里穷扶桑。茅屋荫松菊，槿篱畦芋姜。读书粗知道，晦遁攀馀芳。诗文亦不俗，千篇垂琳琅。今汝往筮仕，已踰四十强。萧然乏行李，艰甚谋聚粮。此皆我之过，弃官畏祸殃。以致儿女辈，无不羸以尪。行行燕山下，悠悠易水傍。北风无时无，南人少裘裳。汝父近八帙，汝母七旬将。苟可得一职，归甘泌之洋。生理我无策，徒此歌慨慷。壮士一大笑，出门青天长。
送男存心如燕二月二十五日夜走笔古体·其一
作者：方回
朝代：元

我年三十四，鄂汉脱战场。四月扁舟东，生汝于建康。九载鹤山门，静翁还鹓行。实为旧主人，别意殊徊徨。尔时京湖阃，开府罗才良。吕氏贤父子，欲我高腾骧。补以□□爵，江岸司征航。既而今左辖，千骑如池阳。携我一家往，郡斋代表章。汝姊始四岁，同尔归南堂。明年辛酉秋，浙漕鹗荐翔。道山此大恩，给我鬻爵郎。别省第一人，见知梧与杭。不学执国柄，似道贪如狼。其客福建子，瑩中狼如羊。厥子偶不第，乃独憾老方。谗之于似道，阴幽弩机张。廷试复第一，考官文赵常。易置乙科首，尔岂识臭香。萧艾压兰蕙，我心亦不忙。仕宦天有命，岂由人低昂。不意毒愈盛，廖真嬖人仓。五百彼何知，四遭白简霜。故尝忤林耠，何至嗾郭阊。鲁港出师败，虮臣叫九苍。数其十可斩，乃先窜炎荒。诛之木绵庵，身死国亦亡。为相亡人国，自合以命偿。匪我快私愤，人欲抽尔肠。台谏我不就，出守邻故乡。
送男存心如燕二月二十五日夜走笔古体·其二
作者：方回
朝代：元
体裁：古风

大物既归周，裸士来殷商。夷齐与箕微，均为识三纲。我所领小垒，可容久徜徉。亦欲拾之去，群盗纷寇攘。勉强不得已，芟恶完善良。完国非我责，完郡亦何伤。幸保千里民，不为剑戟戕。奸鬼伏肘腋，两贼程与黄。门生讦座主，婿不顾糟糠。妄告无反坐，官吏饱贿赃。一朝掷笏绶，仅有书几囊。辛巳至庚子，阖门饥欲僵。二十年不仕，愚意谁揣量。苟生内自愧，一思汗如浆。焉得挂海席，万里穷扶桑。茅屋荫松菊，槿篱畦芋姜。读书粗知道，晦遁攀馀芳。诗文亦不俗，千篇垂琳琅。今汝往筮仕，已踰四十强。萧然乏行李，艰甚谋聚粮。此皆我之过，弃官畏祸殃。以致儿女辈，无不羸以尪。行行燕山下，悠悠易水傍。北风无时无，南人少裘裳。汝父近八帙，汝母七旬将。苟可得一职，归甘泌之洋。生理我无策，徒此歌慨慷。壮士一大笑，出门青天长。
送白廷玉常州教二首
作者：方回
朝代：元

世间可读不多书，岂但撑肠似蠹鱼。小技仅能攻浅近，大言徒用骋高虚。道心切戒偏忘助，义事毋先计毁誉。我学暮年方见此，毗陵博士比何如。诗酒论交几岁寒，更无我辈瓮齑酸。剧谈公每掀髯笑，伟干人皆仰面看。纵使未前乙夜席，何妨暂作甲科官。祖风雅肖香山白，白玉堂登未是难。
送白廷玉常州教二首·其一
作者：方回
朝代：元
体裁：七言律诗

世间可读不多书，岂但撑肠似蠹鱼。小技仅能攻浅近，大言徒用骋高虚。道心切戒偏忘助，义事毋先计毁誉。我学暮年方见此，毗陵博士比何如。
送白廷玉常州教二首·其二
作者：方回
朝代：元
体裁：七言律诗

诗酒论交几岁寒，更无我辈瓮齑酸。剧谈公每掀髯笑，伟干人皆仰面看。纵使未前乙夜席，何妨暂作甲科官。祖风雅肖香山白，白玉堂登未是难。
送福州谢学正无疑归南剑州
作者：方回
朝代：元
体裁：五言律诗

问知桑梓处，师祖李延平。往正三山学，看驰四海声。新吟严更典，老貌古兼清。上水过衢信，闽溪却顺行。
送秘书监丞张受益还都效山谷体
作者：方回
朝代：元
体裁：七言律诗

君家所有吾弗如，价估万金犹有馀。科斗字前古彝器，椰子腹中行秘书。楚吴闽粤吏狼虎，淮浙海江民鳖鱼。归阙一言动天听，生灵百万免沦胥。
送程侍御二首
作者：方回
朝代：元

乘传来江表，观风遍斗南。年丰仍物贵，民瘠为官贪。浩浩良难测，元元恐弗堪。二星奏天陛，勿谓此常谈。大门贤叔父，共载曲江春。谈笑今如梦，东南有此人。竹林犹小阮，莲社已遗民。老死看公等，烟霄要路津。
送程侍御二首·其一
作者：方回
朝代：元
体裁：五言律诗

乘传来江表，观风遍斗南。年丰仍物贵，民瘠为官贪。浩浩良难测，元元恐弗堪。二星奏天陛，勿谓此常谈。
送程侍御二首·其二
作者：方回
朝代：元
体裁：五言律诗

大门贤叔父，共载曲江春。谈笑今如梦，东南有此人。竹林犹小阮，莲社已遗民。老死看公等，烟霄要路津。
送程桂轩子方还蜀治先墓
作者：方回
朝代：元
体裁：古风

周宣中兴常武雅，程伯休父为司马。其先重黎掌天地，此佐尹氏征伐者。颜曾思复有七篇，孰云轲死道不传。洛中二程忽突起，乃有明道与伊川。西蜀名士古相继，东坡外家亦程氏。吾州紫阳此姓多，宰相讷翁显近世。猗哉古渝程子方，年高七十弥健强。子公礼甫侍入峡，洒扫松楸脩墓藏。孝思祖考安遗体，何惜往来万馀里。曳裾岷峨山上云，鼓棹滟滪堆前水。儒流不与常人同，何况此郎娱此翁。自古搜诗得句处，往往车中与舟中。夔州十歌刘宾客，百花潭北子美宅。二老遗踪可访寻，飞龙舞蛟轰霹雳。五月重午离西湖，九月重九趋成都。盍簪之别浇菖蒲，若堂之封酹茱萸。小春早梅仲春柳，蜀地吴天两俱有。古渝何必卜故庐，不如再饮西湖酒。
送紫阳王山长俊甫如武林五首
作者：方回
朝代：元

乾淳以后学无师，嘉绍厌厌士气衰。何等淫辞南岳稿，不祥妖谶晚唐诗。三风盍遣郑声放，一日忽惊周鼎移。欧九登庸柳七弃，昭陵曾筑太平基。纷纷肉食笑儒冠，赖有吾徒耐岁寒。心远要期来哲共，眼高不受俗书瞒。樽前笑语窥胸次，灯下工夫见笔端。好向故都求益友，归时敢作去时看。战鼙征骑汹人寰，此道烟昏雾晦间。万世难磨朱氏学，一官来管紫阳山。穷冬硕果何曾食，沧海明珠不再还。能作春霆启幽蛰，终身我亦巷瓢颜。儒风扫地久堪哀，谁与前朝养祸胎。真魏无年乔郑寿，杜游不作董丁来。游魂葛岭人方醉，转盼陈桥业遽灰。赖是紫阳书尚在，不随迁鼎委蒿莱。钱塘湖上试经过，便似秦淮玉树歌。突兀楼台新佛刹，依稀灯火旧沙河。士皆戎服骈鞍马，女尚宫妆拂黛蛾。我欲同君理轻棹，苏堤呼酒酹东坡。
送紫阳王山长俊甫如武林五首·其一
作者：方回
朝代：元
体裁：七言律诗

乾淳以后学无师，嘉绍厌厌士气衰。何等淫辞南岳稿，不祥妖谶晚唐诗。三风盍遣郑声放，一日忽惊周鼎移。欧九登庸柳七弃，昭陵曾筑太平基。
送紫阳王山长俊甫如武林五首·其三
作者：方回
朝代：元
体裁：七言律诗

战鼙征骑汹人寰，此道烟昏雾晦间。万世难磨朱氏学，一官来管紫阳山。穷冬硕果何曾食，沧海明珠不再还。能作春霆启幽蛰，终身我亦巷瓢颜。
送紫阳王山长俊甫如武林五首·其二
作者：方回
朝代：元
体裁：七言律诗

纷纷肉食笑儒冠，赖有吾徒耐岁寒。心远要期来哲共，眼高不受俗书瞒。樽前笑语窥胸次，灯下工夫见笔端。好向故都求益友，归时敢作去时看。
送紫阳王山长俊甫如武林五首·其五
作者：方回
朝代：元
体裁：七言律诗

钱塘湖上试经过，便似秦淮玉树歌。突兀楼台新佛刹，依稀灯火旧沙河。士皆戎服骈鞍马，女尚宫妆拂黛蛾。我欲同君理轻棹，苏堤呼酒酹东坡。
送紫阳王山长俊甫如武林五首·其四
作者：方回
朝代：元
体裁：七言律诗

儒风扫地久堪哀，谁与前朝养祸胎。真魏无年乔郑寿，杜游不作董丁来。游魂葛岭人方醉，转盼陈桥业遽灰。赖是紫阳书尚在，不随迁鼎委蒿莱。
送紫阳赵山长治台叟三首
作者：方回
朝代：元

昭代英髦盛，文儒气数还。天明黄道日，地重紫阳山。斗食三年内，孤灯午夜间。晦翁元不死，钻仰定睎颜。山好邻书塾，溪翁割钓矶。许时为客久，长是送人归。子去青衿喜，吾衰白发稀。会须桐荫底，酬唱羽觞飞。昔年初弱冠，丙午创书堂。四海仰朱子，万山环紫阳。工夫谁久大，邃密要商量。旧日鹅湖语，端能子细详。
送紫阳赵山长治台叟三首·其一
作者：方回
朝代：元
体裁：五言律诗

昭代英髦盛，文儒气数还。天明黄道日，地重紫阳山。斗食三年内，孤灯午夜间。晦翁元不死，钻仰定睎颜。
送紫阳赵山长治台叟三首·其三
作者：方回
朝代：元
体裁：五言律诗

昔年初弱冠，丙午创书堂。四海仰朱子，万山环紫阳。工夫谁久大，邃密要商量。旧日鹅湖语，端能子细详。
送紫阳赵山长治台叟三首·其二
作者：方回
朝代：元
体裁：五言律诗

山好邻书塾，溪翁割钓矶。许时为客久，长是送人归。子去青衿喜，吾衰白发稀。会须桐荫底，酬唱羽觞飞。
送缪鸣阳六言
作者：方回
朝代：元
体裁：六言诗

象山之学超诣，水心之学刻画。后村之诗卑陋，樗寮之字怪癖。举世随声雷同，众哑哑我愬愬。此四者皆不可，尤不可第一癖。
送罗架阁弘道
作者：方回
朝代：元
体裁：古风

六籍讨雅奥，百家穷怪奇。江沱马尘合，毛釐无所施。不自我后先，逢此泽火时。固已殛来恶，尚乃存微箕。黼哻裸于京，越吟亦凄其。冠冕垂缨紞，履屦饰纯綦。褒博士服制，揖让公食仪。前辈略已尽，后进渐不知。老夫愧每生，骨立双鬓丝。十年日夜醉，万里南北驰。休官此山中，可与语者谁。堂堂朱荆州，遗恨浮鸱夷。有甥何其贤，酷似刘牢之。贞元旧朝士，顾肯文学为。出蜀赋八阵，游吴歌五噫。酹月客星阁，吟风桐川湄。湖海有此士，始见诗人诗。惜往节谊鲜，叹今文献衰。论议吐一二，已觉馀子卑。宇宙不一姓，牛山空涟洏。后周庾子山，北齐颜之推。斯文天未泯，终古清名垂。年可里社老，行足乡党师。书痴俗所哂，各且教其儿。虎头诧肉食，宁当朵吾颐。路棘齿发暮，语离不能悲。
送胡云峰炳文录广信二首
作者：方回
朝代：元

盖舆上下立乾坤，眼底无人可与论。分数不难升地位，丝毫未易见天原。因重文字穷羲画，速肖生徒半孔门。斗食泮池何足浼，晦庵异姓要云孙。近沿关洛至乾淳，远探羲图未画真。自古斯文元有种，即今所学不无人。转移鸮泮希声起，判断鹅湖正论□。□□诸生仕邻国，变齐同囿杏坛春。
送胡云峰炳文录广信二首·其一
作者：方回
朝代：元
体裁：七言律诗

盖舆上下立乾坤，眼底无人可与论。分数不难升地位，丝毫未易见天原。因重文字穷羲画，速肖生徒半孔门。斗食泮池何足浼，晦庵异姓要云孙。
送胡云峰炳文录广信二首·其二
作者：方回
朝代：元
体裁：七言律诗

近沿关洛至乾淳，远探羲图未画真。自古斯文元有种，即今所学不无人。转移鸮泮希声起，判断鹅湖正论□。□□诸生仕邻国，变齐同囿杏坛春。
送胡仲虎归婺源并呈江山长雷
作者：方回
朝代：元
体裁：七言律诗

大儒畴昔起乾淳，天地星源一脉真。肯使我为修学记，始知君是读书人。流泉要验胸中活，死草无拘纸上陈。太极初生第一点，寻根细认古今春。
送胡子游学正
作者：方回
朝代：元
体裁：古风

俗徒纷云云，章甫殊不竞。不竞何以故，无奈二氏横。予曰实不然，请各言其行。开辟古至今，儒道独也正。柱史玄牝门，专气保清净。末流诡长生，妄欲夺天命。灵山见作用，误认气为性。轮回岂有之，怪缪莫究竟。两俱可鄙者，巫觋事禳禜。愚氓惑幻说，往往堕坑阱。既曰身出家，粉黛侈婚娉。岂不交鬼神，酒肉厌膻蒏。此曹浪夸毗，内衰外徒盛。吾侪读何书，尧舜至孔孟。抢攘干戈后，学校幸未屏。穷者伏闾阎，甘忍饥寒并。仕或为冷官，官冷亦何病。宁戚半夜歌，曾点暮春咏。求己胜求人，自重岂容轻。东家子朱子，述作贯百圣。遗言一一在，足可雪几映。省察中为和，存养义由敬。上溯周程张，例不颛宰柄。乃有功斯文，如揭日月镜。韶音一以还，二氏噪卫郑。榛蔓彼自迷，我此松柏劲。历观史传间，不学行国政。丧亡窃威福，依附涉巧令。异端伺罅隙，磨牙骋讥评。前哲贵内脩，韫椟宁待聘。信有饭不足，未羡庖欲清。勉哉子此行，始终抱渊靓。万一际奇逢，定作苍生庆。不然归去来，预戒菊径迎。
送西湖书院赵山长
作者：方回
朝代：元
体裁：古风

东南大郡莫如杭，其西有湖誇钱唐。两贤刺史一隐士，春秋祠祀专蒸尝。芙蓉杨柳鸥鹭傍，四时不绝炷瓣香。后来好事者不作，屋摧阶圮莓苔荒。钱唐城中十万户，自古无人兴书堂。一朝书堂突兀起，鸱吻大殿环脩廊。其上高阁觚棱骧，其下丰碑镌琳琅。香山东坡和靖叟，三像野服无金章。寓意贵德不贵爵，高风大节遥相望。诸生大带冠昂昂，遴选师儒恢典常，文星烨煜教雨滂。谁其为此参预老，百世不朽徐子方。赵君牵联同不朽，首助膏腴五百亩。
送译学靳教授
作者：方回
朝代：元
体裁：五言律诗

鲁国多逢掖，周官设象胥。精言通九译，博学本三馀。职冷冰相似，心清水不如。负才宜大用，别有腹中书。
送赵仁则官满西归三首
作者：方回
朝代：元

稼轩贤帅有甥氏，梅野伦魁之里人。春水江湖宽度量，秋天霜月瘦精神。三年郡政弥缝密，四海诗朋燕笑频。题浣花笺当折柳，预愁船鼓转东津。妙年意气日方中，致有前贤长者风。言未始轻常简洁，饮虽甚醉愈温恭。此邦小屈为通守，吾老相逢已秃翁。自笑全家归未得，怅然寥廓羡冥鸿。宇宙今年气数新，不愁无地著閒身。西成稼穑占鱼梦，南纪干戈息马尘。随分田园胜仕宦，及时儿女了婚姻。细思便合从君去，龙虎山中作道人。
送赵仁则官满西归三首·其一
作者：方回
朝代：元
体裁：古风

稼轩贤帅有甥氏，梅野伦魁之里人。春水江湖宽度量，秋天霜月瘦精神。三年郡政弥缝密，四海诗朋燕笑频。题浣花笺当折柳，预愁船鼓转东津。
送赵仁则官满西归三首·其三
作者：方回
朝代：元
体裁：古风

宇宙今年气数新，不愁无地著閒身。西成稼穑占鱼梦，南纪干戈息马尘。随分田园胜仕宦，及时儿女了婚姻。细思便合从君去，龙虎山中作道人。
送赵仁则官满西归三首·其二
作者：方回
朝代：元
体裁：古风

妙年意气日方中，致有前贤长者风。言未始轻常简洁，饮虽甚醉愈温恭。此邦小屈为通守，吾老相逢已秃翁。自笑全家归未得，怅然寥廓羡冥鸿。
送赵子昂
作者：方回
朝代：元
体裁：五言律诗

文赋早知名，君今陆士衡。真能辨龙鲊，未可忘莼羹。剩喜脩途辟，深防俗目惊。时闻黄耳信，缓步取公卿。
送赵子昂提调写金经
作者：方回
朝代：元
体裁：古风

青藜夜照玉堂直，外补已至二千石。不合自以艺能累，天下善书今第一。魏晋力命王略帖，摹临有过无不及。真行草外工篆隶，兼有与可伯时癖。小者士庶携卷轴，大者王侯掷缣帛。门前踏断铁门限，苦向王孙觅真迹。有时乘兴扫龙蛇，图画纸素动成疋。有时厌俗三叹息，何乃以此为人役。如池如沟弃残墨，如冢如陵堆败笔。太湖西畔松雪斋，七弦风清碧山碧。桃花水肥钓鳜鱼，春雨春风一蓑笠。胡为拾此复尘埃，鸣鞭更上金台驿。白马四十二章来，一大藏今五千帙。订讹补讹重缮写，金字琅函较甲乙。考工记属冬官卿，润文使专宰相职。北门学士董此事，一儒迥胜缁辈百。精神如玉鬓如漆，天上知己密如栉。省台要官俱可得，还自管城子中出。右军写经博白鹅，孰与明时见数多。
送赵揭阳北上
作者：方回
朝代：元

去岁别新正，今秋尚未行。求书何太数，问选竟无成。鳄海真曾到，龙沙果欲征。恐如吾所料，姑用此为名。先世联龙榜，难兄接鹭班。时移谁念旧，身老各投閒。吾已谋周翣，君犹恋汉纶。与其奔赤日，何似卧青山。
送赵揭阳北上·其一
作者：方回
朝代：元
体裁：五言律诗

去岁别新正，今秋尚未行。求书何太数，问选竟无成。鳄海真曾到，龙沙果欲征。恐如吾所料，姑用此为名。
送赵揭阳北上·其二
作者：方回
朝代：元
体裁：五言律诗

先世联龙榜，难兄接鹭班。时移谁念旧，身老各投閒。吾已谋周翣，君犹恋汉纶。与其奔赤日，何似卧青山。
送赵无己之临川
作者：方回
朝代：元
体裁：古风

古之诸侯公侯伯，今之诸侯二千石。建邦作郡事不同，后车皆当载宾客。钓鱼吕望朝弃竿，饭牛宁越夜辞轭。云龙风虎机会偶，赫奕功名垂竹帛。原尝春陵四公子，珠履三千分鼎食。冯驩市义薄聚敛，毛遂歃盟却强敌。梁王兔园礼词人，相如之赋枚乘七。平津更有翘材馆，大开东阁英彦集。徒步常何起马周，落河房琯任刘秩。严郑公延杜子美，郭汾阳遇李太白。朱门若止藏歌舞，无一措大研文墨。不知稼穑友朋阙，傥非痴物亦俗物。临川太守千骑行，谁董琴瑟护书册。吾子从之大江西，训诱诸郎据师席。王介甫之学误人国家，陆子静之学杂彼禅佛。四海公论有如此，读书岂可无拣择。若夫拟岘台登临而赋诗，不妨寄我清江纸一疋。
送起上人
作者：方回
朝代：元
体裁：五言律诗

五台秋雪外，一钵几年归。名刹今无数，真僧似此稀。万山供破屩，九月耐单絺。定忆穿南麓，同听落叶飞。
送述明居士燕道觉归东林
作者：方回
朝代：元
体裁：古风

君不见钱塘西湖三贤堂，林苏宋人白傅唐。三贤生本不相识，死乃异代同蒸尝。又不见吴江垂虹三高祠，鸱夷一舸浮西施。天随陆子玄真子，求志逃名非一时。何似庐山东林三大老，生偶同时不同道。道若不同同中心，香炉峰下足幽讨。雁门法师禅非禅，虎溪道士仙非仙。栗里先生醉非醉，三方寸地通一天。妥灵犹想当时笑，鼎立宇宙胆相照。借问此笑笑者何，别有丹青不传妙。述明弃官归东林，玉帝降敕荣冠簪。羽衣似与儒释异，所不异者胸中心。我谓不须较同异，亦勿强求笑中意。天下至今知几晋法当忘言，祖述渊明醉还醉。
送邓善之提调写金经
作者：方回
朝代：元
体裁：古风

二三十载乡闾师，黄纸初除专讲帷。溧阳虽小亦新郡，学廪粗足晨昏炊。曰事未然缺次远，槐宫尚需蝉再嘶。士食天禄行或使，暗中自有神扶持。我昔识君初未髭，犀角双盈方颡颐。饱学武库富蓄贮，粹行桓璧微瑕疵。过市目不视左右，何啻董生园不窥。含章晦美抱素蕴，修之于家朝廷知。一室万里限户阈，脚跟不动名四驰。譬诸丰城瘗宝剑，紫气贯斗当有时。平生识字乃馀事，仓颉科斗扬雄奇。饰翠泥金写梵夹，凡善书者能办之。至用儒流董厥役，借此进贤培邦基。晦翁岂止能诗者，澹庵胡公荐以诗。唐柳公权以笔谏，忠鲠随事堪箴规。去去行行勿复迟，未至烹雌炊扊扅。白玉之堂凤凰池，不著君辈当著谁。
送邓善之翰林应奉并呈交代汪亲家
作者：方回
朝代：元
体裁：七言律诗

海内师儒四十强，皋比一撤即鹓行。声名久动黄金阙，相貌宜登白玉堂。真学士当专翰墨，寡言人定镇岩廊。交承正是吾姻娅，为谢鱼龙老子汪。
送郑君举宣城教谕
作者：方回
朝代：元
体裁：古风

宣城画虎遍天下，叶公好龙龙之假，百儒愿陶一真者。红花木瓜银杏园，年年包贡入中原，何如兴贤起邱樊。学徒尚有老梅否，诗声千古捋欧九，子其作人举荐口。
送郝同知
作者：方回
朝代：元
体裁：古风

仆昔尘忝岁壬戌，甲科为首降为乙。宰相谓己□□□，□实见怒出私臆。汉东掌教大洪山，寄名帅幕隶□□。□陵还鄂舣安陆，燃火高岸夜伐荻。是时约近一二□，□书有来递铃急。阃公拆观众太息，郢州新丧二千石。□□盖代真人豪，养士万数马千疋。边头失此老□□，□□以致襄阳失。世事轮云勿叹嗟，郢州诸子吾皆识。伯仲□□落雕手，舞骑弯弓轰霹雳。黄金锁甲青油幕，黄卷青灯从此出。能为横槊建安诗，不减修禊永和笔。难弟兄中屈指三，漳州半刺今第一。黄閤紫枢乌台官，有求可以唾手得。邂逅一閒二十年，髭雪鬓霜慵不摘。我老我穷甚于公，公独枉驾顾此客。既觞我酒俎豆之，又廑珠玉□□什。一别千门换桃符，梅初未白柳遄碧。人生有若鸿□□，衔芦一枝食数粒。往来去就无定所，寒避江湖暖沙碛。此心与彼独不同，睡里有情梦相忆。
送郭伯川
作者：方回
朝代：元
体裁：七言律诗

皓首厖眉话昔游，隙阴俯仰叹如流。万山中遇驱骃辔，十载前同上鹤楼。洚水馀氓犹粥饭，潢池小丑更戈矛。纷纷贪吏甚狼虎，盍与驱除绝后忧。
送金寿之江正写金字经
作者：方回
朝代：元
体裁：七言律诗

碧落金仙蹑汉庭，梵书翻写过东溟。宰官尝领润文使，法帖尚传遗教经。子敬比踪洛神赋，率更媲美醴泉铭。梦中五色文章笔，视草鳌扉趁妙龄。
送金汉臣明府徐蜚英赞府还婺源
作者：方回
朝代：元
体裁：七言律诗

星源长贰两贤者，丰采精神玉不如。诗外更工长短句，腹中何限古今书。平生事可心无愧，我辈人常气有馀。记取孚舟亭上语，定应时复寄鱼书。
送陆君重五首
作者：方回
朝代：元

胥谓真英妙，元来极老成。诗书裁簿领，忠厚胜聪明。熟料乾坤事，难穷九万程。吾衰今已矣，公等付苍生。谓世无廉吏，吾犹见此人。政声口碑在，阴德□□新。薄俗难开眼，亨途易致身。一清当百浊，端肯混光尘。岂不亦分符，圭田廨宅无。一楼栖僦寓，百费仰家租。琴韵消长日，诗盟许老夫。用心自尘外，未觉与同途。四宝堂空后，归舟有底珍。唯将好山色，可语故乡人。他日公能忆，吾邦俗尚淳。信难臧否遽，早觉是非真。起伏难前定，行藏喜自由。足堪娱寿母，幸不乏先畴。酒具饶鱼蟹，郊居少应酬。两无惭事育，何用到壶头。
送陆君重五首·其一
作者：方回
朝代：元
体裁：五言律诗

胥谓真英妙，元来极老成。诗书裁簿领，忠厚胜聪明。熟料乾坤事，难穷九万程。吾衰今已矣，公等付苍生。
送陆君重五首·其三
作者：方回
朝代：元
体裁：五言律诗

岂不亦分符，圭田廨宅无。一楼栖僦寓，百费仰家租。琴韵消长日，诗盟许老夫。用心自尘外，未觉与同途。
送陆君重五首·其二
作者：方回
朝代：元
体裁：五言律诗

谓世无廉吏，吾犹见此人。政声口碑在，阴德□□新。薄俗难开眼，亨途易致身。一清当百浊，端肯混光尘。
送陆君重五首·其五
作者：方回
朝代：元
体裁：五言律诗

起伏难前定，行藏喜自由。足堪娱寿母，幸不乏先畴。酒具饶鱼蟹，郊居少应酬。两无惭事育，何用到壶头。
送陆君重五首·其四
作者：方回
朝代：元
体裁：五言律诗

四宝堂空后，归舟有底珍。唯将好山色，可语故乡人。他日公能忆，吾邦俗尚淳。信难臧否遽，早觉是非真。
送陈子振池州学正
作者：方回
朝代：元
体裁：五言律诗

闻说池阳郡，初能曲突虞。学官如旧否，文选尚存无。鱼蟹江淮聚，桑麻雨露腴。物平仍酒贱，时佩翠微壶。
送陈正之三首
作者：方回
朝代：元

老笔文无害，升堂指顾间。才高心每恕，事遽色常閒。棋局消长昼，诗囊括好山。去时似来日，添得令名还。婉画循中道，廉名集美誉。直知能解事，元为饱看书。用法何庸尽，颁条本自疏。酂侯端许继，不问吐茵车。昔在东原北，高唐一再行。金书儒庙壮，画壁驿亭清。仕宦中年达，亲知远道迎。江南何处好，细话紫阳城。
送陈正之三首·其一
作者：方回
朝代：元
体裁：五言律诗

老笔文无害，升堂指顾间。才高心每恕，事遽色常閒。棋局消长昼，诗囊括好山。去时似来日，添得令名还。
送陈正之三首·其三
作者：方回
朝代：元
体裁：五言律诗

昔在东原北，高唐一再行。金书儒庙壮，画壁驿亭清。仕宦中年达，亲知远道迎。江南何处好，细话紫阳城。
送陈正之三首·其二
作者：方回
朝代：元
体裁：五言律诗

婉画循中道，廉名集美誉。直知能解事，元为饱看书。用法何庸尽，颁条本自疏。酂侯端许继，不问吐茵车。
送高险崖一直翁二上人还扬州
作者：方回
朝代：元
体裁：七言律诗

岁晚江湖尚此行，从今一钵老淮城。闻闻见见元无法，去去来来岂有情。肯复餐针效罗什，独能沽酒致渊明。风吹云散各南北，我亦归寻钓石盟。
送鲍子寿宝庆教授
作者：方回
朝代：元
体裁：古风

吾闻陈后山，两为彭城教。先生新安人，历岁董卿□。□□晚颍州，日与坡老乐。君今实似之，往食邵阳稍。□□□□□，□□□□□。吾闻徐孝节，教授家山阳。其名闻于朝，其行高□□。□□大书之，特褒宣德郎。君今讵止此，即日鹓鹭行。□□□□□，□□□□□。戊午秋七月，予泛洞庭湖。君山朝欲曙，武口日未□。□□怒蛟龙，忠信堪支吾。君胸有所挟，浮湘吊苍梧。□□□□□，□□□□□。长沙十二县，东西湘江夹。君才岳麓高，君心洞庭□。□□古邵州，青灯萃儒帢。循循善诱人，不必剑□□。君往隶邵学，近接濂翁州。君居长徽学，晦翁之故丘。颜曾思生鲁，孟子生于邹。君其邹鲁人，天畀邹鲁游。
送黟县学官江归上饶石湖精舍
作者：方回
朝代：元
体裁：七言绝句

小桃源住饭不足，夜鹤传声趣驾还。细嚼紫阳山色饱，馋涎犹睨应天山。
遁翁赐诗不已复次韵二首
作者：方回
朝代：元

登畿稍借隙阴赊，告后谋猷岂不嘉。未断周妻及何肉，已忘党酒与陶茶。病躯度日惟凭药，秃鬓经春不识花。赖有公诗满归橐，定成多宝骇贫家。极知旅琐酒难赊，亦欠鱼如丙穴嘉。稍向市工求旧砚，更从山户觅新茶。芙蓉欲度崔嵬岭，芍药犹馀烂漫花。但恐归途别怀恶，时须回首故人家。
遁翁赐诗不已复次韵二首·其一
作者：方回
朝代：元
体裁：七言律诗

登畿稍借隙阴赊，告后谋猷岂不嘉。未断周妻及何肉，已忘党酒与陶茶。病躯度日惟凭药，秃鬓经春不识花。赖有公诗满归橐，定成多宝骇贫家。
遁翁赐诗不已复次韵二首·其二
作者：方回
朝代：元
体裁：七言律诗

极知旅琐酒难赊，亦欠鱼如丙穴嘉。稍向市工求旧砚，更从山户觅新茶。芙蓉欲度崔嵬岭，芍药犹馀烂漫花。但恐归途别怀恶，时须回首故人家。
遇仇仁近出斋小饮次前韵五首
作者：方回
朝代：元

贫何所恶贱何羞，寓物无心任去留。尚有可人同臭味，足相閒处与交游。衔杯痛饮真吾事，插架多书不外求。颇欲买邻今已晚，石田茅屋仗谁谋。万端□□□难宣，此腹便便六十年。宁作鸱夷长贮酒，可能□□□名钱。一瓢陋巷应常事，驷马高车特偶然。潦倒□□□□□，犹胜苔骨卧荒烟。知君胸次蔼春阳，与世多炎岂有凉。书室相迎黄卷积，羽人同坐白须长。此翁久客贫兼病，今岁奇寒雪更霜。一饷清谈百忧绝，故知退静胜奔忙。百斛明珠价尚轻，新诗倍蓰几连城。即今自愧才将尽，如我初无语可惊。涉世磨治良玉出，刀圭点化大丹成。岂徒丽习资朋友，定霸须君主夏盟。我诗市匠制锥觿，君集王朝粲璧圭。奇语时常攲枕咏，佳联直欲遍窗题。猥思驽驾能追骥，终愧东颦敢效西。赤甲白盐三峡路，无人肯溯浣花溪。
遇仇仁近出斋小饮次前韵五首·其一
作者：方回
朝代：元
体裁：七言律诗

贫何所恶贱何羞，寓物无心任去留。尚有可人同臭味，足相閒处与交游。衔杯痛饮真吾事，插架多书不外求。颇欲买邻今已晚，石田茅屋仗谁谋。
遇仇仁近出斋小饮次前韵五首·其三
作者：方回
朝代：元
体裁：七言律诗

知君胸次蔼春阳，与世多炎岂有凉。书室相迎黄卷积，羽人同坐白须长。此翁久客贫兼病，今岁奇寒雪更霜。一饷清谈百忧绝，故知退静胜奔忙。
遇仇仁近出斋小饮次前韵五首·其二
作者：方回
朝代：元
体裁：七言律诗

万端□□□难宣，此腹便便六十年。宁作鸱夷长贮酒，可能□□□名钱。一瓢陋巷应常事，驷马高车特偶然。潦倒□□□□□，犹胜苔骨卧荒烟。
遇仇仁近出斋小饮次前韵五首·其五
作者：方回
朝代：元
体裁：七言律诗

我诗市匠制锥觿，君集王朝粲璧圭。奇语时常攲枕咏，佳联直欲遍窗题。猥思驽驾能追骥，终愧东颦敢效西。赤甲白盐三峡路，无人肯溯浣花溪。
遇仇仁近出斋小饮次前韵五首·其四
作者：方回
朝代：元
体裁：七言律诗

百斛明珠价尚轻，新诗倍蓰几连城。即今自愧才将尽，如我初无语可惊。涉世磨治良玉出，刀圭点化大丹成。岂徒丽习资朋友，定霸须君主夏盟。
遇李尊师
作者：方回
朝代：元
体裁：古风

东城焉所适，有此松下风。更有竹万计，连山翠如葱。长廊无人白日静，古坛高殿秋阴中。云房锁扃帘幔捲，久乃忽遇星冠翁。一笑呼茗茗立具，坐对井边骧首龙。五十馀年阅此画，偶许后死频过从。畴昔共饮徒，十不见八九。升天岂其然，冢骨今定朽。老夫起立意欲去，尊师顾谓已温酒。人生一刻快意难，何幸有酒浇此口。屡劝不容遽上马，上马出门却回首。
道山座主先生平章吕公挽歌辞五首
作者：方回
朝代：元

一门真将相，天地间生之。表海太公望，封王郭子仪。□□堪袭阃，跨灶早持麾。福寿完终始，人□□□□。乃翁同此老，两柱共擎天。初作二千石，才生十九年。汉阳□最大，岭外帅何缘。极恨湖滨相，奸臣喜弄权。□公三十岁，死守汉阳城。焉得江陵阃，能支鄂渚兵。椿庭才不起，槐府已无情。最恨木绵鬼，乾坤一掷轻。昔仆叨名第，繄谁极作成。首捐登仕诰，误掇别闱□。□□人皆喜，权臣独不平。可怜身欲死，无以报平生。大别登秋兴，南楼望战尘。兴亡元有数，生死不无神。将相名千古，儿孙近百人。生灵活亿万，报岂止公身。
道山座主先生平章吕公挽歌辞五首·其一
作者：方回
朝代：元
体裁：五言律诗

一门真将相，天地间生之。表海太公望，封王郭子仪。□□堪袭阃，跨灶早持麾。福寿完终始，人□□□□。
道山座主先生平章吕公挽歌辞五首·其三
作者：方回
朝代：元
体裁：五言律诗

□公三十岁，死守汉阳城。焉得江陵阃，能支鄂渚兵。椿庭才不起，槐府已无情。最恨木绵鬼，乾坤一掷轻。
道山座主先生平章吕公挽歌辞五首·其二
作者：方回
朝代：元
体裁：五言律诗

乃翁同此老，两柱共擎天。初作二千石，才生十九年。汉阳□最大，岭外帅何缘。极恨湖滨相，奸臣喜弄权。
道山座主先生平章吕公挽歌辞五首·其五
作者：方回
朝代：元
体裁：五言律诗

大别登秋兴，南楼望战尘。兴亡元有数，生死不无神。将相名千古，儿孙近百人。生灵活亿万，报岂止公身。
道山座主先生平章吕公挽歌辞五首·其四
作者：方回
朝代：元
体裁：五言律诗

昔仆叨名第，繄谁极作成。首捐登仕诰，误掇别闱□。□□人皆喜，权臣独不平。可怜身欲死，无以报平生。
邻饮
作者：方回
朝代：元
体裁：古风

邻壁偶过从，举杯相尔汝。初筵供园蔬，咸韭最为美。稍□始进果，乾栗颇便齿。数十至无算，醒已五鼓矣。问言案酒何，唯独螃蟹尔。万事不称意，此乃差可喜。
郑无贰和予杂言有缘督之句用韵谢之
作者：方回
朝代：元
体裁：古风

可食不必驼峰肉，可居不必鸱尾屋。竹篱菜羹人得知，此中有士定不俗。东里先生癯似鹤，閒门不受童蒙渎。七弦琴外棋一枰，七星冠上巾一幅。忽然一日紫阳虚叟来，暂肯朦胧开睡目。朝闻客子代穰侯，暮见河阳诛汧督。居然鹏鴳自不齐，孰谓熊鱼俱所欲。平生此老世人嫉若雠，至此方知夔一足。无心敢徼失马福，勿用小荣包大辱。富儿贵公百花尽，吾曹冷落如残菊。君不见老氏故书教我云，守雌守黑为溪谷。会当访公更谋一大醉，幕天席地鼾卧无南北。
郡送桃符戏书
作者：方回
朝代：元
体裁：七言律诗

狂颇如豪拙似痴，人难忍者我能之。六旬老境三椽屋，四海虚名万首诗。不惜黄金偿酒债，犹将白发缀花枝。儿孙十辈谁家有，心事唯应造物知。
鄱阳分水岭
作者：方回
朝代：元
体裁：古风

转山五七里，涉涧十百所。碎石铁蒺藜，锐石木龃龉。岂但行人难，亦复念我马。水涸尚自可，况乃值过雨。正月春气动，江南异北土。崖溜一已滴，奔湍怒如鼓。缅怀十载前，荆蜀及湓渚。大阃走铃檄，杂遝混民旅。此驿既已废，十步九榛莽。军行不赍粮，所至赖钞掳。中产得几家，迁避入深坞。穷户无一物，草棘障环堵。前冈二客来，望我百步许。意其为武夫，疾走蔽险阻。人情既可见，避兵如避虎。矧肯治私道，筑削费杵斧。丛篁鸣野鸟，黯黯天欲雨。老矣为此游，作诗记良苦。
鄱阳汤仲材以其家息庵存斋东涧三大老鄂州黄龙寺僧惠璋入石诗装为一轴求士大夫赞颂紫阳山下方回之先人字元章嘉定甲戌与晦静先生同年为下偈言而不及此意可乎仲材能作祇夜回作伽佗可也
作者：方回
朝代：元

黄鹤矶头百战尘，黄龙诗刻尚如新。终然岘首碑安在，羊祜元非死朽人。息存东涧三汤老，文我平生尽见之。身到黄龙山几度，却惭欠读惠璋碑。晦静先生甲戌榜，元章先子幸同年。升沈一付六如梦，休赋青云紫陌篇。水绕芝山过紫阳，倒流不解上南昌。两家俱有传灯子，始信真源气脉长。
鄱阳汤仲材以其家息庵存斋东涧三大老鄂州黄龙寺僧惠璋入石诗装为一轴求士大夫赞颂紫阳山下方回之先人字元章嘉定甲戌与晦静先生同年为下偈言而不及此意可乎仲材能作祇夜回作伽佗可也·其一
作者：方回
朝代：元
体裁：七言绝句

黄鹤矶头百战尘，黄龙诗刻尚如新。终然岘首碑安在，羊祜元非死朽人。
鄱阳汤仲材以其家息庵存斋东涧三大老鄂州黄龙寺僧惠璋入石诗装为一轴求士大夫赞颂紫阳山下方回之先人字元章嘉定甲戌与晦静先生同年为下偈言而不及此意可乎仲材能作祇夜回作伽佗可也·其三
作者：方回
朝代：元
体裁：七言绝句

晦静先生甲戌榜，元章先子幸同年。升沈一付六如梦，休赋青云紫陌篇。
鄱阳汤仲材以其家息庵存斋东涧三大老鄂州黄龙寺僧惠璋入石诗装为一轴求士大夫赞颂紫阳山下方回之先人字元章嘉定甲戌与晦静先生同年为下偈言而不及此意可乎仲材能作祇夜回作伽佗可也·其二
作者：方回
朝代：元
体裁：七言绝句

息存东涧三汤老，文我平生尽见之。身到黄龙山几度，却惭欠读惠璋碑。
鄱阳汤仲材以其家息庵存斋东涧三大老鄂州黄龙寺僧惠璋入石诗装为一轴求士大夫赞颂紫阳山下方回之先人字元章嘉定甲戌与晦静先生同年为下偈言而不及此意可乎仲材能作祇夜回作伽佗可也·其四
作者：方回
朝代：元
体裁：七言绝句

水绕芝山过紫阳，倒流不解上南昌。两家俱有传灯子，始信真源气脉长。
鄱阳汤仲材以其家息庵存斋东涧三大老鄂州黄龙寺僧惠璋入石诗装为一轴求士大夫赞颂紫阳山下方回之先人字元章嘉定甲戌与晦静先生同年为下偈言而不及此意可乎仲材能作祇夜回作伽佗可也信州道士萧了空坐逝或见其在湘潭总府贰萧公用之为作赞亦自号悟空·其二
作者：方回
朝代：元
体裁：七言绝句

可能吸露更餐风，一悟悬知了万空。何似老夫酒肉汉，死时合眼闭棺中。
鄱阳道中
作者：方回
朝代：元
体裁：五言律诗

舟楫仍鞍马，年年事远征。长禁波浪恶，罕见道途平。诗酒唯疏放，乾坤尚甲兵。吾衰甘已矣，正尔负平生。
酒戒
作者：方回
朝代：元
体裁：古风

老身偶不饮，终夜不能眠。客枕味最恶，客肠思欲穿。一夕饮踰量，终日不能起。虽非必死病，亦有可死理。愚者禀气浊，贤者禀气清。保此元神者，无以物丧精。惟酒足忘忧，无之固不可。少饮固自佳，过饮将杀我。
酴醾盛开二绝
作者：方回
朝代：元

罗雀閒门未寂寥，小园花事自春饶。日葵霜菊踰千本，更有酴醾十万条。雪色联飞蝶过廊，乌衣交语燕归梁。酴醾花下午酲解，春静人閒白日长。
酴醾盛开二绝·其一
作者：方回
朝代：元
体裁：七言绝句

罗雀閒门未寂寥，小园花事自春饶。日葵霜菊踰千本，更有酴醾十万条。
酴醾盛开二绝·其二
作者：方回
朝代：元
体裁：七言绝句

雪色联飞蝶过廊，乌衣交语燕归梁。酴醾花下午酲解，春静人閒白日长。
酴醾花
作者：方回
朝代：元
体裁：七言绝句

未用炉薰燃笃耨，何须粉面佐娉婷。通宵痛饮此花下，露滴杯中酒更醒。
醉吟五首
作者：方回
朝代：元

积金至充栋，量珠动论斗。甚者爱玩具，日夕不离手。匪德身不保，徒为他人守。吾尝蓄万书，田亦殖数亩。一旦忽破散，此事悟已久。醉卧一衾外，馀皆非我有。无钱不必忧，有钱即沽酒。去年所见人，今年忽无之。何况六十年，追忆童儿时。三皇及五帝，安在尧与羲。谓古有不死，学仙真愚痴。崇高易深拱，丧乱难前知。气力傥可恃，不歌阴陵骓。吾手幸未废，杯来何不持。有兴云不亡，谓昼无夜时。达人悟兹理，何用浪自悲。姬周过八百，再传嬴秦萎。彭殇共一尽，脩短何议为。屋角鸭脚树，开户閒观之。昨者见生叶，丹实今离离。老夫欲不饮，奈何霜鬓催。窃评先民诗，尚复有长短。后进与兹事，我意终不满。语言岂不工，良欠旨意远。音节混淫哇，气习泥季晚。顾于五柳公，独左为刘袒。异哉晋宋间，有此昭华管。日以酒酹之，一□或百返。渊明年十九，谢公破苻坚。此时尚可为，未及出仕年。太傅一丘志，永言负东山。道子国宝辈，日趣晋祚迁。参军与百里，黾勉一纪间。典午竟已矣，于兹遂归田。至今会心人，仰高醉中言。
醉吟五首·其一
作者：方回
朝代：元
体裁：古风

积金至充栋，量珠动论斗。甚者爱玩具，日夕不离手。匪德身不保，徒为他人守。吾尝蓄万书，田亦殖数亩。一旦忽破散，此事悟已久。醉卧一衾外，馀皆非我有。无钱不必忧，有钱即沽酒。
醉吟五首·其三
作者：方回
朝代：元
体裁：古风

有兴云不亡，谓昼无夜时。达人悟兹理，何用浪自悲。姬周过八百，再传嬴秦萎。彭殇共一尽，脩短何议为。屋角鸭脚树，开户閒观之。昨者见生叶，丹实今离离。老夫欲不饮，奈何霜鬓催。
醉吟五首·其二
作者：方回
朝代：元
体裁：古风

去年所见人，今年忽无之。何况六十年，追忆童儿时。三皇及五帝，安在尧与羲。谓古有不死，学仙真愚痴。崇高易深拱，丧乱难前知。气力傥可恃，不歌阴陵骓。吾手幸未废，杯来何不持。
醉吟五首·其五
作者：方回
朝代：元
体裁：古风

渊明年十九，谢公破苻坚。此时尚可为，未及出仕年。太傅一丘志，永言负东山。道子国宝辈，日趣晋祚迁。参军与百里，黾勉一纪间。典午竟已矣，于兹遂归田。至今会心人，仰高醉中言。
醉吟五首·其四
作者：方回
朝代：元
体裁：古风

窃评先民诗，尚复有长短。后进与兹事，我意终不满。语言岂不工，良欠旨意远。音节混淫哇，气习泥季晚。顾于五柳公，独左为刘袒。异哉晋宋间，有此昭华管。日以酒酹之，一□或百返。
醉翁亭图引为赵达夫作
作者：方回
朝代：元
体裁：古风

识本色人须本色，臭味论心不论迹。青莲居士浣花老，画像有人能画得。非陈无己黄鲁直，看画题诗难落笔。醉翁万代文章伯，中年偶堕滁阳谪。琅琊山亭酿泉酒，翁心不醉醉宾客。庆历朝廷天清明，谁张党论摇升平。禽鸣不知人之乐，党论无乃犹禽鸣。一时人乐从太守，交错觥筹送杯酒。乐其所乐翁来思，宾客欢哗终不知。既是宾客尚不知，画工焉得而画之。彼弈者弈射者射，摇毫臆度丹青解。醉翁醉态尚难摹，翁心乐处如何画。皆山一曲吾能歌，童而习之今鬓皤。翰墨世无苏老坡，奈此图中风景何。
醉赠宗阳寓居九江道士胡虚白祈雨感应
作者：方回
朝代：元
体裁：七言律诗

欲血蛟螭出太阿，已翻银汉下天河。筑场预觉人人饱，赛社应闻处处歌。弹指三声轰霹雳，张颐一喷响滂沱。何曾别有神仙术，止是精神感格多。
醉醒
作者：方回
朝代：元
体裁：五言律诗

酒所春归暮，醒时已五更。被惊横盖短，灯喜再挑明。小雨馀残滴，群蛙动暖声。故园花正好，谁料客湓城。
醉题二首
作者：方回
朝代：元

倏忽侵寻八十翁，平生学问见诗中。可因道术仙能到，何用禅言佛不同。是是非非双鬓白，莺莺燕燕百花红。太岁壬寅题此句，小楼买酒酹东风。卖花人憩小楼前，买几枝看日典钱。诗向梦中频□□，□才醉后便如仙。贫閒略比陶元亮，老寿将过白乐天。□□定为林下计，严滩西向练溪船。
醉题二首·其一
作者：方回
朝代：元
体裁：七言律诗

倏忽侵寻八十翁，平生学问见诗中。可因道术仙能到，何用禅言佛不同。是是非非双鬓白，莺莺燕燕百花红。太岁壬寅题此句，小楼买酒酹东风。
醉题二首·其二
作者：方回
朝代：元
体裁：七言律诗

卖花人憩小楼前，买几枝看日典钱。诗向梦中频□□，□才醉后便如仙。贫閒略比陶元亮，老寿将过白乐天。□□定为林下计，严滩西向练溪船。
释临邛记方物戏作
作者：方回
朝代：元

昔人注尔雅，大儒以为诮。学诗贵多识，圣言厥有诏。下博梯上约，后进曷克劭。矧于点？间，懵弗省体要。俗喙仅能□，古吭略未剽。四声故㩈拘，六书本幻妙。嘑姓骇厍暨，辩义谑笃笑。往讹足可戒，夙是政宜肖。郊霓纵劣约，窗岫宁蹈眺。鲰也缺兹析，寸抱踏？？。探架获尘帙，偶幸脱斯燎。壁蟫蚀心胸，不受俞扁疗。粝食忘调饥，微膏恋残照。幽暗发蒙篰，乖剌合券约。稍免杕杜辱，敢倚陬隅俏。虚空了无味，强作吴牯噍。税驾如还乡，舍爵欲告庙。一方笔千名，拟谟贮深峤。桑榆老秃翁，廊肆付周召。讵思玉豉饵，岂羡金盐釂。庶异速朽子，霜原委荒烧。眼前黄口儿，曲踊诧壮少。但喜觥醽醁，靡肯囊熠耀。吾衰□□苦，汝健骋轻趬。布谷会有时，焉得常鹯鹞。
重游凤凰台
作者：方回
朝代：元
体裁：七言律诗

重扶瘦影上荒台，万里秋阴凝不开。天地未休貔虎战，江山敢望凤凰来。是非易判元嘉事，今古难逢太白才。尊酒阑珊诗思乱，夕阳吹角不胜哀。
重至秀山售屋将归十首
作者：方回
朝代：元

无复黄金带，空馀白雪须。满城惊再至，一马与同癯。意广轻馀子，时难老腐儒。故园犹可灌，终不叹穷途。秀山山下榻，攲枕肯重来。醉任门无掩，贫知盗□□。□□终夜听，老树几年培。归橐残书少，舟轻亦快哉。高下花千树，东西屋百间。一毫非易得，双手竟空还。勇锐伤轻脱，愚冥昧险艰。全城保生齿，终觉愧衰颜。全家先去尽，父老莫依依。故是犹相爱，其如自合归。乱山回醉眼，急雨迫寒衣。不用空惆怅，初来计已非。赁舟归亦易，犹欠赁舟钱。残阙书难售，空宽宅尽捐。俊□吾所惯，幼稚自堪怜。生世都能几，严州十二年。本谓驰亨轫，焉知蹈骇机。七年当郡寄，一物不家归。池□鱼犹聚，庭看竹未稀。后人低价得，应免苦相讥。百战黄尘里，偷閒我亦能。隔墙呼酒友，过渡访诗僧。谩说铜分虎，宁防玉点蝇。千金牍背事，空复愤填膺。虽曾为太守，过似布衣贫。未足肩前辈，犹应胜近人。苦吟常不寐，得句忽如神。玉食轘东市，何如保幅巾。离乱斯人致，艰危我辈当。浑沦俄破碎，桀黠尽飞扬。吐舌何能已，扪心肯自量。忍穷非左计，天象看弧狼。田园亡失后，儿女长成时。救急终无策，纾忧漫有诗。数年为去计，今日是归期。把酒东篱处，黄花剩几枝。
重至秀山售屋将归十首·其一
作者：方回
朝代：元
体裁：五言律诗

无复黄金带，空馀白雪须。满城惊再至，一马与同癯。意广轻馀子，时难老腐儒。故园犹可灌，终不叹穷途。
重至秀山售屋将归十首·其七
作者：方回
朝代：元
体裁：五言律诗

百战黄尘里，偷閒我亦能。隔墙呼酒友，过渡访诗僧。谩说铜分虎，宁防玉点蝇。千金牍背事，空复愤填膺。
重至秀山售屋将归十首·其三
作者：方回
朝代：元
体裁：五言律诗

高下花千树，东西屋百间。一毫非易得，双手竟空还。勇锐伤轻脱，愚冥昧险艰。全城保生齿，终觉愧衰颜。
重至秀山售屋将归十首·其九
作者：方回
朝代：元
体裁：五言律诗

离乱斯人致，艰危我辈当。浑沦俄破碎，桀黠尽飞扬。吐舌何能已，扪心肯自量。忍穷非左计，天象看弧狼。
重至秀山售屋将归十首·其二
作者：方回
朝代：元
体裁：五言律诗

秀山山下榻，攲枕肯重来。醉任门无掩，贫知盗□□。□□终夜听，老树几年培。归橐残书少，舟轻亦快哉。
重至秀山售屋将归十首·其五
作者：方回
朝代：元
体裁：五言律诗

赁舟归亦易，犹欠赁舟钱。残阙书难售，空宽宅尽捐。俊□吾所惯，幼稚自堪怜。生世都能几，严州十二年。
重至秀山售屋将归十首·其八
作者：方回
朝代：元
体裁：五言律诗

虽曾为太守，过似布衣贫。未足肩前辈，犹应胜近人。苦吟常不寐，得句忽如神。玉食轘东市，何如保幅巾。
重至秀山售屋将归十首·其六
作者：方回
朝代：元
体裁：五言律诗

本谓驰亨轫，焉知蹈骇机。七年当郡寄，一物不家归。池□鱼犹聚，庭看竹未稀。后人低价得，应免苦相讥。
重至秀山售屋将归十首·其十
作者：方回
朝代：元
体裁：五言律诗

田园亡失后，儿女长成时。救急终无策，纾忧漫有诗。数年为去计，今日是归期。把酒东篱处，黄花剩几枝。
重至秀山售屋将归十首·其四
作者：方回
朝代：元
体裁：五言律诗

全家先去尽，父老莫依依。故是犹相爱，其如自合归。乱山回醉眼，急雨迫寒衣。不用空惆怅，初来计已非。
重赠王相士
作者：方回
朝代：元
体裁：七言绝句

是人家有些儿屋，何处山无这个云。浪走江湖□□□，□边云肯强随君。
重阳后三日犹热多病者死者
作者：方回
朝代：元
体裁：七言律诗

重阳已过两三日，真好菊花全未开。合已楼前横雁字，却于地上汹蚊雷。爬搔最苦疮疡痒，擗踊时闻哭泣哀。南客不堪况北客，生民何罪降天灾。
重阳后秋感
作者：方回
朝代：元
体裁：五言律诗

盛夏关防少，深秋證候知。脂寒饶涕唾，肤痒困疮痍。故国山千叠，重阳菊一枝。醉乡差可可，归路尚迟迟。
重阳后绝句五首
作者：方回
朝代：元

梧桐疏叶间微黄，年例江南未肯凉。菊自此花三两月，樽前日日是重阳。昨朝卯酒醉至酉，不记满斟凡几巡。莫问担头青蕊菊，且迎座上白衣人。九日若无诗与酒，人生如此定凡人。我师子美牧之者，郪县齐山句尚新。难开笑口忆小杜，今岁江湖雁未飞。政使菊花无可□，□当烂醉更忘归。九月重阳菊未开，十月小春梅又来。赏过日长添一线，一瓶菊伴一瓶梅。
重阳后绝句五首·其一
作者：方回
朝代：元
体裁：七言绝句

梧桐疏叶间微黄，年例江南未肯凉。菊自此花三两月，樽前日日是重阳。
重阳后绝句五首·其三
作者：方回
朝代：元
体裁：七言绝句

九日若无诗与酒，人生如此定凡人。我师子美牧之者，郪县齐山句尚新。
重阳后绝句五首·其二
作者：方回
朝代：元
体裁：七言绝句

昨朝卯酒醉至酉，不记满斟凡几巡。莫问担头青蕊菊，且迎座上白衣人。
重阳后绝句五首·其五
作者：方回
朝代：元
体裁：七言绝句

九月重阳菊未开，十月小春梅又来。赏过日长添一线，一瓶菊伴一瓶梅。
重阳后绝句五首·其四
作者：方回
朝代：元
体裁：七言绝句

难开笑口忆小杜，今岁江湖雁未飞。政使菊花无可□，□当烂醉更忘归。
重阳吟五首
作者：方回
朝代：元

射蛇戏马老刘郎，不为乾坤减战场。三径寒华空怅望，閒居无酒对重阳。心炎何处不南荒，瘴海烟深有玉堂。随地著身无得丧，菊花开日即重阳。此身生死国兴亡，摇落年年本是常。无奈潘郎解悽怨，满城风雨近重阳。衣冠南渡紫微郎，流落天涯事可伤。不是诗人终不会，乱山深处过重阳。战尘漠漠草荒荒，兵过村空菊自黄。死尽亲知身偶在，干戈丛里见重阳。
重阳吟五首·其一
作者：方回
朝代：元
体裁：七言绝句

射蛇戏马老刘郎，不为乾坤减战场。三径寒华空怅望，閒居无酒对重阳。
重阳吟五首·其三
作者：方回
朝代：元
体裁：七言绝句

此身生死国兴亡，摇落年年本是常。无奈潘郎解悽怨，满城风雨近重阳。
重阳吟五首·其二
作者：方回
朝代：元
体裁：七言绝句

心炎何处不南荒，瘴海烟深有玉堂。随地著身无得丧，菊花开日即重阳。
重阳吟五首·其五
作者：方回
朝代：元
体裁：七言绝句

战尘漠漠草荒荒，兵过村空菊自黄。死尽亲知身偶在，干戈丛里见重阳。
重阳吟五首·其四
作者：方回
朝代：元
体裁：七言绝句

衣冠南渡紫微郎，流落天涯事可伤。不是诗人终不会，乱山深处过重阳。
野庙
作者：方回
朝代：元
体裁：七言绝句

金甲朱衣画壁昏，军声不到暂开门。数家祈福来浇奠，剪纸糊灯作上元。
野趣居士杨公远令其子依竹似孙为予写真赠以长句
作者：方回
朝代：元
体裁：古风

尔来画工工画花，俗眼所识惟纷华。牡丹百卉鬨蜂蝶，芙蓉鸳鸯相交加。大为屏帐小卷轴，堆红积绿供□奢。高人瞥见付一笑，妇女小儿争惊誇。我爱杨君画山水，要自胸中有妙理。巴东巫峡猿夜鸣，洞庭潇湘雁秋起。皓月明河万里天，淡墨扫成顷刻耳。旧与结交三十年，今老而归识其子。是父是子皆诗人，每一相逢佳句新。西风萧寺父谓子，写此前朝朝士真。自言画是作诗法，状貌之外观精神。忽似老夫对明镜，翛然雪鬓乌纱巾。野态愁容本难画，问言何得此奇怪。得诸苦心熟在手，郢人斤斧由基射。腰围不用黄金带，象笏紫袍贫已卖。只消结束作樵翁，看山独立长松下。大杨居士醉曰然，小杨居士呼来前。眉间更著□毫一，缥缈诗仙仍酒仙。汝不逢我作郡年，此直当酬百万钱。今既无此无可言，聊复赠之歌一篇。
钱塘人来
作者：方回
朝代：元
体裁：七言律诗

宿收家信醉慵开，早报潮船泊岸隈。钓濑儿将诗箧至，钱塘人索酒钱来。道途奔走动千里，时节挨排聊一杯。新岁雪晴看吾圃，歙城亦有马城梅。
钱舜举瓜画
作者：方回
朝代：元
体裁：七言绝句

老钱工作赵昌花，残绿依稀姤五瓜。正叔晦翁凡六说，始知辅嗣大争差。
铅山虞华甫往谢叠山枋得君直为书耕隐二字今年八十一其子舜臣字舜民来见尝师君直年四十九求赋耕隐诗
作者：方回
朝代：元
体裁：古风

君直不可见，见此长虹吐。使其尚未死，年始七十五。当时书此字，赠我老华甫。今年八十一，仍卧旧处所。谢公名太盛，杀身甘荼苦。虞公不竞名，躬耕隐村坞。有名无名间，俯仰隔今古。直木先剪拜，明膏自煎煮。何如牛背上，一蓑弄烟雨。所以马少游，伏波非所取。
长安
作者：方回
朝代：元
体裁：七言律诗

客从函谷过南州，略说长安旧日愁。仙隐有峰存紫阁，僧居无寺问红楼。兰亭古瘗藏狐貉，椒壁遗基牧马牛。万古不随人事改，独馀清渭向东流。
长至日书
作者：方回
朝代：元
体裁：七言律诗

年年春至此胚腪，地上严凝地底温。能几蟾蜍圆月魄，即须霹雳起雷门。知时久偃蛟龙势，养气深培草木根。表里阳和见天道，梅花别是一乾坤。
閒书二首
作者：方回
朝代：元

年来心事乐陶陶，气不低垂亦不豪。酒饮八分何必满，棋赢一子便为高。脩行到此元非易，把捉从今更要牢。搢笏可须烦左手，年年留取剩持螯。草木归根白露零，寒蛬欲蛰动酸吟。每惊世事如翻手，难保人生不负心。旷野嗟嗟三献玉，权门诩诩四知金。旧来梁上称君子，犹自潜形伺夜深。
閒书二首·其一
作者：方回
朝代：元
体裁：七言律诗

年来心事乐陶陶，气不低垂亦不豪。酒饮八分何必满，棋赢一子便为高。脩行到此元非易，把捉从今更要牢。搢笏可须烦左手，年年留取剩持螯。
閒书二首·其二
作者：方回
朝代：元
体裁：七言律诗

草木归根白露零，寒蛬欲蛰动酸吟。每惊世事如翻手，难保人生不负心。旷野嗟嗟三献玉，权门诩诩四知金。旧来梁上称君子，犹自潜形伺夜深。
閒居
作者：方回
朝代：元
体裁：七言律诗

叠嶂层峦画不如，虽贫未死比閒居。旧移一纪桐初大，重种三年竹尚疏。定借厄穷延老寿，敢禁桀黠笑痴愚。邻家夜夜谁吹笛，每辍灯前数叶书。
闭户
作者：方回
朝代：元
体裁：七言绝句

闭户瓶梅满屋香，小楼微醉月昏黄。三更独坐犹无寐，更欲移花近枕傍。
问政山拜墓
作者：方回
朝代：元
体裁：七言律诗

五十年前幼学时，登山诸父许追随。两人兄弟身俱老，万古乾坤事可知。守墓邻翁姑与酒，传家后嗣孰能诗。献花馈笋争欢醉，风树茫茫意自悲。
问西湖
作者：方回
朝代：元
体裁：七言绝句

谁将西子比西湖，旧日繁华渐欲无。始信坡仙诗是谶，捧心国色解亡吴。
问雨
作者：方回
朝代：元
体裁：古风

烟为火之气，欲雨烟不散。阳为阴所遏，炎焰变舒缓。云乃水之气，欲雨云乃浮。阴为阳所爨，饙馏成波流。残秋穷腊百馀日，小园不曾鞋底湿。东风欲动问行程，山中比夜雨连明。吾闻阴阳交媾，始生万物。不蒸不发，不渍不茁。往者久晴，欲驾遄辍。今行而雨，咎天何说。然则紫阳山人老如此，夫岂得已有行役。皇天肯念行路难，岂不能顷刻之间一扫云烟红日出。
闰二月十六日清明
作者：方回
朝代：元
体裁：七言律诗

日日楼头柳色浓，年年为客负春风。莺花时节兵还动，诗酒生涯老更穷。逆料未来犹有几，悬知所过即成空。故乡寒食浇松处，亦想儿曹念乃翁。
闻军过
作者：方回
朝代：元
体裁：五言律诗

老胆堪多恐，焦脾更积忧。军声时汹汹，债事日悠悠。西路危单骑，东滩乏便舟。情怀无一可，风雨五更头。
闻南盗
作者：方回
朝代：元
体裁：五言律诗

试与呼苍昊，云何鬨绿林。谁欤能受谏，吾欲告司箴。稍有偷生路，应无守死心。古书今不信，衰腐独沈吟。
闻汪昌宗讣
作者：方回
朝代：元
体裁：五言律诗

四海旧知识，乱来俱白头。时闻一人死，身复几年留。相遇长安市，频惊□尉侯。胸中皂白事，梦逐杞天休。
闻汪翔甫八月十日卒去曹元会五月三日之报仅三月馀两翁皆年八十四
作者：方回
朝代：元
体裁：七言律诗

甫作诗为两翁寿，岂虞相继骇予闻。八旬已过太公望，一旦俱为冥漠君。场屋少时尝张王，兵戈晚岁忽纷纭。全天所赋无遗憾，端复真修地下文。
闻盗
作者：方回
朝代：元
体裁：五言律诗

全吴称富庶，一水忽萧条。稍辱君公察，焉容盗贼骄。浦荒櫜物谢，田落介虫饶。见说塘西路，人家总被烧。
闻盗发亡男雷孙墓
作者：方回
朝代：元

得非阿瞒党，忍作发丘郎。谁实驱为贼，官今视若常。故无金椀出，岂有竹书藏。风俗衰如此，非徒痛此殇。
闻移东兵剿南贼
作者：方回
朝代：元
体裁：五言律诗

破贼须先易，行军要出奇。霆轰当不测，乌合本无知。夏税催科日，秧田插莳时。扫除如少缓，两不便公私。
闻笛叹
作者：方回
朝代：元
体裁：古风

读书夜倦灯影暗，屋外笛声何处来。邻翁吹笛意本乐，闻笛如我心何哀。如说生离苦，天涯海角无由回。又如诉死别，委骨黄壤埋蒿莱。失身羁妇过昭君冢，偾军老将上李陵台，东坡澹庵惠州新州更海外。经义字说蛊场屋，格天之阁高崔嵬。元祐太母地下负废立之谤，昭慈再废入道冷屋扃荒苔。济阳一去饮霅水，不得其死二十七年，老奸擅位污公台。分明历历道此事，使我颜色黯然如死灰。岂止山阳向秀感，徒为嵇吕二子空徘徊。平生不识音与律，但喜乐工奏曲作技倾金罍。不谓今夕此何夕，江淹别恨二赋尽到眼，玉川子涕泗虾蟆食月万古不可开。铁肠石肺百杂碎，惊魇不顾闺中孩。壁下偶有酒，顾谓斟一杯。一杯薄酒何足禦此大愤怨，不如愚无知者酣卧鼻息长如雷。须臾笛声寂无有，出视空庭但星斗。
闻舟人既畏寒復畏盗
作者：方回
朝代：元
体裁：七言律诗

缥缈凌空一叶船，闭篷端类管窥天。千林尽赭当寒月，万室俱枵更俭年。未必风饕真堕指，其如草窃正垂涎。瓶梅斗汲山斋夜，曷不归欤枕石眠。
闻谤
作者：方回
朝代：元
体裁：七言绝句

脩身可用要人知，暗室孤灯敢自欺。赤口烧城市有虎，熨平寸地听群儿。
闻过
作者：方回
朝代：元
体裁：七言律诗

秋来火伞尚高张，心定还能热处凉。自古及今谁不死，宁人负我亦何伤。缗钱琐碎争多少，杯酒纷纭说短长。旧管钓台时入梦，人间未有两严光。
闽中郑君炎南仲两魁乡赋比自霅教为昌化簿
作者：方回
朝代：元
体裁：古风

三山鹄袍十万众，两纪知名郑南仲。妙年官赋甲秋闱，一发辄中仍再中。岂知天地大变革，原夫八韵竟无用。虽然改尔亦得力，斗南斗北声价鬨。黄金台降中书敕，水晶宫请博士俸。得人岂必泥古法，省场舍选出乡贡。儒风未尽弃端章，学徒尚多习弦诵。但苦官冷饭不足，三载诳腹齑百瓮。终更受代颇已久，始闻巨轴以诗送。定是弟子多贤才，吴兴先生实梁栋。即今佐邑号为簿，尹丞不殊权任重。况乃唐昌风俗淳，山深岁稔少争讼。丈夫讵皆作卿相，一命关系民疾痛。偏见私意勿力竞，潜转密移但微讽。方册频窥身尽贫，苞苴不纳心奚恐。崇卑有无置度外，时一极目天宇空。江东接壤异西浙，桑蚕春忙田晚种。樽俎盘馔极俭啬，无大牲脔及乳湩。吾闻易彖识时义，未妨枳棘栖鸾凤。聊复亦耳磨岁月，慎勿轻为棺粪梦。
阻雪留丹阳苦寒
作者：方回
朝代：元
体裁：五言律诗

雪没无行路，风吹欲倒人。岂堪犹作客，忍负不赀身。似水惊衣被，如金议炭薪。从来无许冷，此际岂宜贫。
陆君实哀挽
作者：方回
朝代：元
体裁：五言律诗

亘古无斯事，于今有若人。龙绡同把手，鲛室共沉身。蹈海言能践，忧天志不伸。曾微一抔土，鱼腹瘗君臣。
陈
作者：方回
朝代：元
体裁：七言律诗

倏忽还如晋灭吴，六朝宫殿永榛芜。千娇玉座酣醽醁，一命青丝系辘轳。早使阁中无贵嫔，未应阙下有蛮奴。他时月夜逢杨广，衣钵相传不早无。
陈家冈
作者：方回
朝代：元
体裁：五言律诗

倦马鞍鞯破，佣奴糗茹陈。不为终老计，犹作远行身。惶惑逢岐路，迟留俟过人。经时无可问，极目尽荆榛。
除夕再用韵答仁近二首
作者：方回
朝代：元

多公二十岁，筋力早衰微。弃物犹残历，童心更美衣。春光终古在，人事逐时非。但愿干戈息，无庸咏戍薇。多公二十岁，此夕感尤深。颇觉北风转，不堪西日沈。醉喧邻巷语，愁动故乡心。七帙从今始，菟裘可缓寻。
除夕再用韵答仁近二首·其一
作者：方回
朝代：元
体裁：五言律诗

多公二十岁，筋力早衰微。弃物犹残历，童心更美衣。春光终古在，人事逐时非。但愿干戈息，无庸咏戍薇。
除夕再用韵答仁近二首·其二
作者：方回
朝代：元
体裁：五言律诗

多公二十岁，此夕感尤深。颇觉北风转，不堪西日沈。醉喧邻巷语，愁动故乡心。七帙从今始，菟裘可缓寻。
除夕前一日记事
作者：方回
朝代：元
体裁：七言律诗

残腊先班隔岁春，匆匆五十九年人。一朝一暮即除夜，万是万非馀病身。老子附炉无奈痒，小儿索纸卒难嗔。仆衫婢粉犹閒事，欠馈时官欠饮邻。
除夕前大雨雪立春已八日
作者：方回
朝代：元
体裁：七言律诗

行园似觉褐袍单，拣好梅枝子细看。节近年年多雨雪，客来草草治杯盘。故知更事无如老，岂谓交春便不寒。气数已回终是好，明朝红日上云端。
隠者
作者：方回
朝代：元
体裁：七言律诗

土木形骸八尺身，碧眸如电气如神。笑拈草化烧金药，狂折花簪漉酒巾。百万生灵枯冢骨，三千世界战场尘。□□生死闲中看，闻说蓬莱浅又新。
集贤堂已无
作者：方回
朝代：元
体裁：七言绝句

旧日三贤又集贤，看人歌舞过湖船。一时去取非公论，到底终难昧老天。
雨不已
作者：方回
朝代：元
体裁：七言律诗

空阶日夜梅霖滴，滴碎人心未肯休。山郡城沉遥可骇，水乡田没更胜忧。民饥盗起关时事，米尽薪殚滞客楼。燕玉谁家政微醉，倚栏撩鬓插红榴。
雨不成雪
作者：方回
朝代：元
体裁：五言律诗

一雨疑当冷，旋为暖所胜。南方难得雪，冬半尚无冰。馀菊香深酽，群蔬意似矜。林疏石路细，遥见隔溪僧。
雨中饮宾旸次前韵二首
作者：方回
朝代：元

早欲升堂学四科，晚年万事已谈河。花时气色晴明少，海内交游老死多。径醉不须商可否，急归犹欲避谁何。春衣难典黄金尽，寻紫阳溪理棹歌。胸中了了讵同科，混合光尘济贯河。割据市楼才斗大，悬知官酒太灰多。足相娱乐唯君耳，不少盘旋谓我何。勿笑诗成欠流丽，予官采取可弦歌。
雨中饮宾旸次前韵二首·其一
作者：方回
朝代：元
体裁：七言律诗

早欲升堂学四科，晚年万事已谈河。花时气色晴明少，海内交游老死多。径醉不须商可否，急归犹欲避谁何。春衣难典黄金尽，寻紫阳溪理棹歌。
雨中饮宾旸次前韵二首·其二
作者：方回
朝代：元
体裁：七言律诗

胸中了了讵同科，混合光尘济贯河。割据市楼才斗大，悬知官酒太灰多。足相娱乐唯君耳，不少盘旋谓我何。勿笑诗成欠流丽，予官采取可弦歌。
雨凉晓思
作者：方回
朝代：元
体裁：五言律诗

一榻凉如水，空山夜雨声。病身筋骨在，往事梦魂惊。老寿知何益，忧危半此生。吾穷终不怨，稍已窃诗名。
雨后
作者：方回
朝代：元
体裁：五言律诗

荒园绿草长，无客到书堂。百尺辘轳冷，一林薝卜香。杭书归蜡屐，睦艇致藤床。閒步复閒卧，身凉心更凉。
雨后
作者：方回
朝代：元
体裁：五言律诗

重湿抖筠笼，追凉涤瓦钟。乏香嫌婢索，得酒赖儿供。纸润剪弥钝，墨胶书不浓。幽斋雨中咏，寄远意还慵。
雨夜怀仁近二首
作者：方回
朝代：元

平生湖海气，岁晚可谁邻。朋友非难得，情怀未必真。孤灯昏夜目，破衲冷秋身。明日天晴否，过从仅此人。料我今谁识，交君日渐深。相看如骨肉，有志各山林。佐酒无珍具，成诗每痛箴。昼逢常夜别，雨阻定晴寻。
雨夜怀仁近二首·其一
作者：方回
朝代：元
体裁：五言律诗

平生湖海气，岁晚可谁邻。朋友非难得，情怀未必真。孤灯昏夜目，破衲冷秋身。明日天晴否，过从仅此人。
雨夜怀仁近二首·其二
作者：方回
朝代：元
体裁：五言律诗

料我今谁识，交君日渐深。相看如骨肉，有志各山林。佐酒无珍具，成诗每痛箴。昼逢常夜别，雨阻定晴寻。
雨夜雪意
作者：方回
朝代：元
体裁：五言律诗

汹涌风如战，萧骚雨欲残。遥峰应有雪，半夜不胜寒。吾道孤灯在，人寰几枕安。何当眩银海，清晓倚楼看。
雨晓
作者：方回
朝代：元
体裁：五言律诗

春空蒸小雨，漠漠复纷纷。枯石皆生水，平田亦出云。气温衾暗觉，声细枕微闻。今日迎人马，西郊草欲薰。
雨过岩寺镇
作者：方回
朝代：元
体裁：五言律诗

冻泞滑如油，前驱雨未休。转添行路恶，始觉别家愁。早市渔翁聚，灵祠岳鬼幽。憩鞍寓吾目，有句亦堪搜。
雨馀早起五首
作者：方回
朝代：元

灯暗窗明暖又寒，破鞋不待藓痕乾。惜花爱笋人谁解，冒雨行来百匝看。枝枝红药蕊头偏，应是难禁宿雨湔。好物不扶扶恶物，已耘死草更昂然。密树阴阴小石台，雨馀更绿几痕苔。蜗牛上到葵花顶，日出如何下得来。浓绿园林晓雨新，莺啼近树不疑人。千枝罂粟红如锦，谁谓侬家已送春。懒照青铜雨垫巾，试将攲正问傍人。含羞小婢无言去，应笑髭须总似银。
雨馀早起五首·其一
作者：方回
朝代：元
体裁：七言绝句

灯暗窗明暖又寒，破鞋不待藓痕乾。惜花爱笋人谁解，冒雨行来百匝看。
雨馀早起五首·其三
作者：方回
朝代：元
体裁：七言绝句

密树阴阴小石台，雨馀更绿几痕苔。蜗牛上到葵花顶，日出如何下得来。
雨馀早起五首·其二
作者：方回
朝代：元
体裁：七言绝句

枝枝红药蕊头偏，应是难禁宿雨湔。好物不扶扶恶物，已耘死草更昂然。
雨馀早起五首·其五
作者：方回
朝代：元
体裁：七言绝句

懒照青铜雨垫巾，试将攲正问傍人。含羞小婢无言去，应笑髭须总似银。
雨馀早起五首·其四
作者：方回
朝代：元
体裁：七言绝句

浓绿园林晓雨新，莺啼近树不疑人。千枝罂粟红如锦，谁谓侬家已送春。
雪
作者：方回
朝代：元
体裁：七言律诗

老面临高不畏风，尘寰一变蕊珠宫。骤难金碧茅茨别，预喜蝗螟瘴疠空。至洁独凝群物表，太和元在极寒中。绝怜诗骨能禁许，惟有梅梢肖此翁。
雪中俞仲渊寄诗见怀次韵
作者：方回
朝代：元
体裁：诗

客囊单乏去途悠，欲诣高人未有由。如许江山明霁雪，与谁诗酒共危楼。忽惊天外来双鲤，自笑人间寄一鸥。舟滞楫胶肯予相，官河冰解即乘流。
雪中忆昔五首
作者：方回
朝代：元

忆昔浮蛆醉玉醅，天寒一日饮千杯。危楼拥妓临晴雪，联马呼僧认野梅。岂料暮年纫败絮，尚容永夜画残灰。间关幸脱干戈死，落魄佯狂自可哀。忆昔繁华侣俊游，宁知后死挂閒愁。无人复唱鱼儿曲，何处重寻燕子楼。张敞空思前汉尹，邵平谁识故秦侯。定应冥漠犹遗恨，蔗节瓜犀启夜丘。忆昔华年气似云，雪湖终日醉醺醺。室家未有儿和女，宾主相忘我与君。岂信乱离生白发，犹思歌笑调红裙。扁舟一问桃源路，治乱当时自此分。忆昔凌晨泛雪湖，明天净地一尘无。略闻倩盼歌金缕，尽耸清扬倒玉壶。屡造庙朝终摈逐，偶登名第自囚拘。即今忍索梅花笑，死徙流离足叹吁。忆昔湖天雪最奇，画船朝出暮归迟。忍寒赏竹怜高节，踏湿寻梅致好枝。熟醉何尝知病酒，狂吟所至动成诗。缡褷冻雀今相似，心欲高飞翅已垂。
雪中忆昔五首·其一
作者：方回
朝代：元
体裁：七言律诗

忆昔浮蛆醉玉醅，天寒一日饮千杯。危楼拥妓临晴雪，联马呼僧认野梅。岂料暮年纫败絮，尚容永夜画残灰。间关幸脱干戈死，落魄佯狂自可哀。
雪中忆昔五首·其三
作者：方回
朝代：元
体裁：七言律诗

忆昔华年气似云，雪湖终日醉醺醺。室家未有儿和女，宾主相忘我与君。岂信乱离生白发，犹思歌笑调红裙。扁舟一问桃源路，治乱当时自此分。
雪中忆昔五首·其二
作者：方回
朝代：元
体裁：七言律诗

忆昔繁华侣俊游，宁知后死挂閒愁。无人复唱鱼儿曲，何处重寻燕子楼。张敞空思前汉尹，邵平谁识故秦侯。定应冥漠犹遗恨，蔗节瓜犀启夜丘。
雪中忆昔五首·其五
作者：方回
朝代：元
体裁：七言律诗

忆昔湖天雪最奇，画船朝出暮归迟。忍寒赏竹怜高节，踏湿寻梅致好枝。熟醉何尝知病酒，狂吟所至动成诗。缡褷冻雀今相似，心欲高飞翅已垂。
雪中忆昔五首·其四
作者：方回
朝代：元
体裁：七言律诗

忆昔凌晨泛雪湖，明天净地一尘无。略闻倩盼歌金缕，尽耸清扬倒玉壶。屡造庙朝终摈逐，偶登名第自囚拘。即今忍索梅花笑，死徙流离足叹吁。
雪中汎舟
作者：方回
朝代：元
体裁：五言律诗

诗翁汎雪船，动趣两三篇。未快看梅眼，空流忆酒涎。□□冲冻凌，饥雁起荒田。儿女牵衣处，新春入暮年。
雪后
作者：方回
朝代：元
体裁：七言律诗

谁呵冻笔解吾愁，画到寒天欲尽头。渔子一蓑垂野钓，诗翁百尺倚江楼。光添几夜梅窗月，暖望明年麦陇秋。却忆半山服坡老，叉鱼奇韵费雕锼。
雪后小园
作者：方回
朝代：元
体裁：七言律诗

纸色光新耸坏棂，履声松脆兀閒庭。饥禽啐砌留奇迹，枯树拿空失丑形。早与花根添曲糵，可容画手著丹青。溪西冻瀑融晴滴，欲问岩僧借净瓶。
雪后楼望
作者：方回
朝代：元
体裁：五言律诗

健走看肥马，饥号念冻乌。聊须辟窗户，何敢犯泥涂。枯木痴如死，遥山淡欲无。寒天古城外，谁共醉澄湖。
雪条花
作者：方回
朝代：元
体裁：七言绝句

槁若丛蓍未见妍，一条条雪半春天。醉鞍把玩归来晚，蒲市人惊玉马鞭。
雪霁冒寒
作者：方回
朝代：元
体裁：五言律诗

苦寒犹强忍，空阔倚楼前。春欲回江国，人皆喜雪天。病须攻此老，穷已极今年。乘兴吾何往，西归问钓船。
雪霁次韵以忠见和
作者：方回
朝代：元
体裁：七言律诗

霁色寒光滉诗眼，谢家旧赋果谁贤。无声忽讶潮包地，不夜常疑月在天。溪上过桥僧似画，楼头把酒妓如仙。老夫幸有瓶笙在，更扫空阶落叶煎。
霜晴
作者：方回
朝代：元
体裁：五言律诗

霜晴暖意融，閒步日阴中。摘菊惊黄蝶，移葵堕碧虫。不因机偶动，但见色俱同。天地诗人少，谁怜有此翁。
青山道中
作者：方回
朝代：元
体裁：七言律诗

插天天目隐云中，但见苕溪绿向东。半折竹初经腊雪，争妍麦已眩春风。翻飞水鸟偏饶白，窄小村船亦画红。闻说南塘赵书宅，近来毁卖与琳宫。
青菜花
作者：方回
朝代：元
体裁：七言绝句

只供寒士饱诗肠，不伴佳人上绣床。黄蝶似花花似蝶，柴门春尽满田香。
韩蕲王湖上骑驴图为王孙叶叶赋
作者：方回
朝代：元
体裁：古风

取日虞渊战临平，鼓起金山麾伏兵。既不画此背嵬军阵形，国容貂蝉佩葱珩，军容金甲马朱缨。又不画此生面真仪刑，昔王不肯专枢庭。清凉居士以自名，散遣万骑还屯营。独控长耳游林坰，林间坐石樵叟争。不无醉尉呵夜行，孰识朱门抗旄旌。王孙妙年万事轻，欲蹈箕颍遗浮荣。龚侯淡墨胜丹青，作此灞桥风雪征。龙变不测人中英，谛观岂是寒书生。丈夫出处吾能评，不可长剑即短檠。得时用世身名亨，否哉履道幽人贞。叶叶用意何峥嵘，大司马侃孙渊明。
频至子由书斋追记游事
作者：方回
朝代：元
体裁：古风

行山稍已倦，径作坦腹卧。茗至即仰啜，即复起端坐。拓窗眼豁然，如见天宇大。金碧何太丽，玉雪不受涴。向来宴豢人，魂兮复谁些。积沙东西移，怒潮日夜簸。烟表越树细，云端海鹊过。人生仅如尺，倏忽分寸挫。万古一悲歌，悲歌孰予和。
频醉
作者：方回
朝代：元
体裁：七言律诗

红尘谪堕侍晨仙，屈指明年六十年。身后不营埋骨地，春来频醉赏花天。屡闻汉相诛东市，深羡周农服下田。烜赫岂如常寂静，山中幸有酒如泉。
题一家清雅集送植芸胡直内
作者：方回
朝代：元
体裁：七言律诗

累朝科第总名臣，四世能诗才二人。参透雄深兼雅健，锻成俊逸更清新。马班翁季羞前躅，王谢云仍踵后尘。颇恨昔叨桐濑守，未能绣梓励儒绅。
题丁适之菊庄
作者：方回
朝代：元
体裁：古风

令威旧主芙蓉城，上帝谓此职未清。敕赐别业非菽粟，屈餐陶采馀秋英。菊庄先生拜新号，掌管黄花躬播耕。庄田庄屋几顷亩，庄官庄佃无姓名。只如天随自荷锄，兼味佐以仙犬精。乃糇乃粮不过许，春苗夏叶俱可烹。木兰坠露滋上池，亦复樽酒东篱倾。人爱热官我宁冷，粗有菊谱传诸生。南阳月输三十斛，汝真粪土之朝荣。
题三苏先生族谱后
作者：方回
朝代：元
体裁：七言律诗

眉山万古老苏仙，坡颍儿孙世世贤。尚想九关排虎豹，□须七叶珥貂蝉。何人不作无穷地，今日才知已定□。绍述奸朋市朝挞，剡源学士笔如椽。
题东坡先生惠州定惠院海棠诗后
作者：方回
朝代：元
体裁：古风

五季乾坤混为一，艰难得之容易失。一拳槌碎四百州，新法宰相王安石。二苏中尤恶大苏，周二程张俱不识。绍圣奸臣讲绍述，元祐诸贤纷窜斥。东坡饱吃惠州饭，心知惇卞乃国贼。恍惚他乡见似人，海棠一株困荆棘。海内文章蜀党魁，蜀第一花世无匹。邂逅相逢心相怜，瘴雨蛮烟污玉质。忆昔蒟酱筇竹枝，适与张骞遇西域。彼徒生事劳远人，此感与国同休戚。屈原放废郢都丧，箕子囚奴殷录讫。惠州未已更儋州，必欲杀之至此极。立党籍碑封舒王，竟使大梁无社稷。此诗此画系兴亡，可忍细看泪横臆。
题东平张智卿梅轩尝以墨梅一幅自随
作者：方回
朝代：元
体裁：古风

大庾岭头江南北，生平走遍梅花国。天下梅花诗最难，和靖居士占第一。七十四翁诗万篇，一句梅花吟不得。譬如江夏黄鹤楼，既有崔颢无李白。何人幻出一横枝，毛颖陈玄涂侧釐。不丹不青逞妙手，月窗瘦影吾能移。真梅难赋赋写梅，虚叟大叫尤难之。前身相马九方句，焉能压倒简斋诗。张侯随轩梅一幅，什袭珍藏过宝玉。南征不取万户侯，北归未即九州督。借梅为题求诗人，中原名士诗满轴。和靖简斋亦不无，顾惭才尽难貂续。张侯今在西湖隈，竹篱茅屋扃苍苔。我亦自有梅世界，紫阳山中归去来。梅花开时看梅开，花未开时看画梅。不用雕肝刻肺被梅恼，但当一杯一杯复一杯。
题九歌图
作者：方回
朝代：元
体裁：古风

惟此楚骚，能歌盖寡。我醉友能老严滩者，驾风骖云。此谁其写，是常梦中与之游也。
题云泉题咏
作者：方回
朝代：元
体裁：四言诗

天一生水，坎卦象旃。二阴一阳，坤之中渊。天而非此，必为旱年。泽自空降，其云油然。地而非此，民何以田。曰有畎浍，泉出于山。六坎之卦，次坤次乾。在屯为云，在蒙为泉。至于需卦，复以云言。既亨既养，需厥成焉。万物始生，孰为之元。水为物母，乳之而蕃。云为水胎，泉为水源。云初一缕，霶霈八埏。泉初一滴，汹涌滔天。君子心学，攸体攸研。观象于坎，奚水之专。中刚内实，处险常安。于云于泉，复究厥观。水之始初，未波未澜。心之始初，万善俱完。如云欲雨，如泉欲川。发而中节，养蒙亨屯。无为而成，地平天全。心之动也，化育攸关。我心未动，厥亦有传。云之动天，不可复还。盍亦求诸，未云之前。泉之动矣，不可复返。盍亦求诸，未泉之前。心之既发，收之孔艰。心之未发，泉本云根。不睹不闻，无倪无端。戒慎恐惧，以操以存。洎及发也，电激河奔。一言蔽之，敬为入门。
题仇仁近白驹诗图赵子昂画及书
作者：方回
朝代：元
体裁：古风

至洁不见取，此责自有人。絷维幸不及，遁野醉自珍。上下不相求，于中歌者频。歌者诚爱贤，贤者亦爱身。
题会真道堂
作者：方回
朝代：元

八客一道士，临风举茗盏。孔老业不同，同具看山眼。其六惟坤珍，三实吴楚产。禀气殊东西，粹美无可柬。景仙幻斯堂，土阜高？嵼。飞来九叠云，城阙不可限。泉贝似神助，草棘使鬼刬。有官颓厥府，视此得无赧。秘箓诵琅函，芳字纪玉版。他时千柱宫，咄嗟了鸠僝。吾侪昔英妙，文采炳虓虥。暮年阅世故，豪气就磨铲。愿超栩栩梦，不受俗网绾。未信结邻楼，尚隔剑门栈。壁间鬼谷像，怪睛一何睅。似与堕圯履，粉饰增著撰。滋长事为心，予欲刊蠹简。春色浮汀洲，荻笋初可馔。焉得逡巡手，百瓮漉醴盏。醉魂遨太清，万劫一笑莞。
题冻雀著色梅花
作者：方回
朝代：元
体裁：七言绝句

一枝玉蕊艳□□，□雀双跧冻翼香。谁识绿毛挂么凤，坡仙诗眼醉南□。
题刘养晦练江并序
作者：方回
朝代：元
体裁：古风

朝为练江吟，暮为练江吟。练江果何在，曰在江之阴。练江不在眼，练江常在心。譬之古君子，土思操南音。褰裳涉其浅，拿舟济其深。练江可以钓，得鱼沽酒斟。季子佩六印，陶朱贾千金。此事决失望，鸥盟难重寻。秋落粪本木，春返来宾禽。矫首天都峰，吾亦辞武林。
题前歙令楚君雪梅图
作者：方回
朝代：元
体裁：古风

洛雪一丈冻独鼾，谁其排闼惊袁安。千载神交两贤令，寄意爱此英姿寒。马缩龙埋万木折，胸次阳和骨立铁。纨裤儿曹东风花，不耐春寒能耐雪。
题十六罗汉画像
作者：方回
朝代：元
体裁：古风

一释迦佛起天竺，罗汉五百又十六。中华止绘十六僧，贯休十八老笔续。千无万无无更无，芥子须弥一扫俱。阿字义门总深入，画图岂止伐颛臾。咄，伏虎降龙两尊者，此卷写一犬如狮一仙鹤，精妙丝毫无苟且。笔墨游戏真，古今劫火燃。捲起短轴且饮酒，西窗万里开青天。
题叶兰坡居士兰
作者：方回
朝代：元
体裁：七言绝句

一花一干秀春风，此论黄家太史公。若问灵均旧纫佩，零陵香出古湘中。
题吴仲远游淮送行诗卷
作者：方回
朝代：元
体裁：古风

昔有大丈夫，万里事远游。远游何所极，飘若孤云浮。欧冶淬利剑，造父翼华辀。东睇薄瀛岛，西顾羞昆丘。长啸首阳巅，悲歌湘水流。九疑叫虞帝，三川哀宗周。世人不之识，问之将焉求。曰有吊古意，聊以消幽忧。之子方盛年，菽水亦易谋。朅从浙河滨，言迈淮壖州。儿女竞执掺，亲朋相谣讴。鸿鹄眇四海，顾此焉足愁。已矣勿复道，勖哉企前脩。
题吴山长文英野舟五首
作者：方回
朝代：元

春潮滞雨横舟晚，成就苏州一段奇。向使有人争此渡，韦郎眼底定无诗。下邽老子扶黄屋，直上澶州城北楼。辽阳铁骑惊相问，旧日巴东野水舟。我有孤舟自天地，沙头问渡苦无人。谁家贾舶浮溟渤，脱命蛟龙亦损神。大才定复不求售，至宝政须能自珍。一篙用著方知贵，只恐悠悠懒问津。世多汉水昭王事，谁辨乌江亭长心。君知此处真堪托，天下无波可得深。
题吴山长文英野舟五首·其一
作者：方回
朝代：元
体裁：七言绝句

春潮滞雨横舟晚，成就苏州一段奇。向使有人争此渡，韦郎眼底定无诗。
题吴山长文英野舟五首·其三
作者：方回
朝代：元
体裁：七言绝句

我有孤舟自天地，沙头问渡苦无人。谁家贾舶浮溟渤，脱命蛟龙亦损神。
题吴山长文英野舟五首·其二
作者：方回
朝代：元
体裁：七言绝句

下邽老子扶黄屋，直上澶州城北楼。辽阳铁骑惊相问，旧日巴东野水舟。
题吴山长文英野舟五首·其五
作者：方回
朝代：元
体裁：七言绝句

世多汉水昭王事，谁辨乌江亭长心。君知此处真堪托，天下无波可得深。
题吴山长文英野舟五首·其四
作者：方回
朝代：元
体裁：七言绝句

大才定复不求售，至宝政须能自珍。一篙用著方知贵，只恐悠悠懒问津。
题唐人按乐图
作者：方回
朝代：元
体裁：七言绝句

鼓笛笙箫鬨舞茵，伶官和尚杂宫人。黄番绰共唐三藏，彷佛相传未必真。
题唐师善洪崖图
作者：方回
朝代：元
体裁：古风

太白尚不识，洪崖焉肯来。一蹇五獠奴，奸人之所为。得非成方遂，独无隽不疑。至今好仙者，犹为图画欺。
题坡仙求心斋三字
作者：方回
朝代：元
体裁：七言绝句

千圣相传止一机，常惺惺法免危微。但于方寸求吾事，莫问坡书是与非。
题孙元京近诗
作者：方回
朝代：元
体裁：七言律诗

后生如猬总能诗，骨弱瞳昏俗不治。忽似再生萧德藻，已应突过李之仪。扫红紫阵观黄落，悬万千钧系一丝。精刮洁磨犹未已，直须陶谢与同时。
题孙廷玉藏李仲宾墨竹
作者：方回
朝代：元
体裁：七言绝句

仲宾笔底招君子，廷玉胸中敬正人。更著紫阳虚叟句，两公烱烱见精神。
题孝猿图
作者：方回
朝代：元
体裁：古风

攫果实饥嗛，三声泪沾裳。尼居曾子侍，宁甘读此章。不食痛所生，乃能善居丧。林端有返哺，未敌乌衣郎。面故可颜彪，臂岂徒李广。泣血同高柴，托音异原壤。谓当葬其母，山林纵之往。勿复绊诸笼，充此儿女赏。
题宣和黄头画
作者：方回
朝代：元
体裁：七言绝句

石绿藤黄间麝煤，半枯瘦筱羽毰毸。一时艮岳天颜笑，乞与宣和印押来。
题家庆图
作者：方回
朝代：元
体裁：古风

昔在成周与唐虞，比屋可封人欢娱。皋夔稷契赞帝俞，周有闳颠弘庙谟。太平之世与同符，四海朝车同轨□。□□有庆万姓苏，天下家家家庆图。
题寒山拾得画像
作者：方回
朝代：元
体裁：古风

我读寒山拾得诗，唐初武德贞观时。此必前朝老进士，开皇大业不仕隋。长歌短舞芙蓉句，开元元和尚无之。一帚天台国清寺，扫灭人世贪嗔痴。文殊师利复现世，僧俗未妨疑传疑。或题松下读黄老，臆辨二叟果为谁。谚云橘皮错认皮，九方皋马遗黄骊。呜呼甚矣吾衰矣，郁郁都都焉雄雌。
题布袋和尚丰干禅师寒山拾得画卷
作者：方回
朝代：元
体裁：七言绝句

丰干禅师降猛虎，布袋和尚愚小儿。老夫见画未亲见，唯喜寒山拾得诗。
题庐山白莲社十八贤图
作者：方回
朝代：元
体裁：七言绝句

六老臞儒十二僧，柴桑醉士肯为朋。葫芦自与葫芦缠，更要閒人缠葛藤。
题张长卿竹梅用苏黄各二句
作者：方回
朝代：元
体裁：七言绝句

西湖处士骨应槁，不复龙蛇看挥扫。是谁招此断肠魂，竹外一枝斜更好。
题徐仲彬达观亭
作者：方回
朝代：元
体裁：古风

乾涵坤毓万汇夥，独得为人赖钧播。八尺身为天地赘，一寸心将天地裹。道眼自应非肉眼，以心观物无不可。灵台光洁日月悬，肯使一丝挂尘堁。老寿龟鹤夭蠛蠓，博大鹏鲲小蜾蠃。王侯云霄纵翱翔，奴隶泥涂淹坎轲。雷霆起蛰春生儿，霜露敛华秋结果。防风九亩霸十围，痿痹支离蹒跚跛。二五之精形相禅，彼胡魁梧此么么。天所赋予各有命，女子岂羡弧矢左。蝼蚁君臣雁弟兄，道理大处无细琐。洪纤各遂逍遥游，续凫之颈尔其叵。徐侯读书得玉匙，圣人门户启关锁。用宾屡扬北上鞭，大隐荐鼓南游柁。筑室金陵割钟山，临川僻学百义堕。千古子在川上心，想见解衣盘礴裸。梧桐杨柳竹阴间，菱荷叠重花婀娜。弄丸一卷经世书，内篇外篇夜灯火。静寂动感来无穷，昭布森列俱帖妥。通达居然今贾傅，岂容栖迟老江沱。乘流止坎大厥观，进退久速不预揣。熏天富贵腊毒味，涎讵肯流颐敢朵。窗前草青鹿共眠，槛外沙白鸥同坐。忘机得意茅三间，焉用陶朱西施舸。况又义方延硕师，乃父析薪子克荷。此诗擿抉宇宙秘，察君襟抱吾亦颇。世间俗物未必识，我知鱼乐子非我。
题徐子愚道悦堂二首
作者：方回
朝代：元

往年辞膝下，侯頖领儒冠。远忆门闾望，遄归涧谷盘。即今惟教子，不肯更求官。何限公台贵，亲颜未必欢。高门可旌表，潇洒郡城西。沼有王祥鲤，埘无郭泰鸡。寒衣催妇织，奇字课儿题。堂上慈颜近，家人语亦低。
题徐子愚道悦堂二首·其一
作者：方回
朝代：元
体裁：五言律诗

往年辞膝下，侯頖领儒冠。远忆门闾望，遄归涧谷盘。即今惟教子，不肯更求官。何限公台贵，亲颜未必欢。
题徐子愚道悦堂二首·其二
作者：方回
朝代：元
体裁：五言律诗

高门可旌表，潇洒郡城西。沼有王祥鲤，埘无郭泰鸡。寒衣催妇织，奇字课儿题。堂上慈颜近，家人语亦低。
题徐赞府不负堂
作者：方回
朝代：元

哦松人与职俱清，时见春郊雨又晴。所学政应如陆九，只消一语了平生。官无大小各分忧，可但专为七尺谋。说著此身便非是，寄声多谢薛嘉州。
题徐赞府不负堂·其一
作者：方回
朝代：元
体裁：七言绝句

哦松人与职俱清，时见春郊雨又晴。所学政应如陆九，只消一语了平生。
题徐赞府不负堂·其二
作者：方回
朝代：元
体裁：七言绝句

官无大小各分忧，可但专为七尺谋。说著此身便非是，寄声多谢薛嘉州。
题戚子云五云山图
作者：方回
朝代：元
体裁：七言绝句

不浓不淡烟中树，如有如无雨外山。尺素展看空想像，何由身著画图间。
题文文山天祥遗墨
作者：方回
朝代：元
体裁：七言律诗

年踰弱冠唱枫宸，海内文章第一人。孰谓国家无厄运，从来天地有忠臣。此声不朽垂千古，今岁犹存仅七旬。二十五年九原底，刚风夜夜薄星辰。
题施好古示龚学古瘦马六言
作者：方回
朝代：元
体裁：六言诗

画马不学韩干，我知八十翁心。使皆肥□□□，□□□□可斟。
题曹舍人文龙墨竹扇仲宾息斋写
作者：方回
朝代：元
体裁：七言绝句

文湖州笔欠坡诗，便面潇潇雨一枝。暑汗轻摇骨□□，□间谁识庾元规。
题朱仲华百牛图
作者：方回
朝代：元
体裁：古风

以栋梁成厦屋，万牛不足。以耒耜命巾车，一牛有馀。画师幻此沮洳泽，若牯㹀犊辈且百。太平村落丰年秋，只欠耳边闻晚笛。老身元是牧牛儿，凭谁写作刘凝之。
题李仲宾竹二幅
作者：方回
朝代：元
体裁：七言绝句

可是笔端如与可，亦须胸次有东坡。自从举世誇崔白，似觉无人识李颇。
题李伯时赤脚仙
作者：方回
朝代：元
体裁：七言绝句

可是驴蹄复马蹄，忍将玉雪污污泥。世情巇险君知否，满地人间铁蒺藜。
题李提举心远轩
作者：方回
朝代：元
体裁：七言律诗

心远渊明拟问之，悠然身世见山时。强名真意元无物，缘底忘言更有诗。宇宙襟怀千斛酒，王侯勋业一枰棋。古来大隐在朝市，可待休官办菊篱。